ΑΓΙΟΣ ΙΩΑΝΝΗΣ Ο ΘΕΟΛΟΓΟΣ ΚΑΒΑΛΑΣ: Ταμέρ Τσιλιγκίρ: “Η Τουρκία έχει οικοδομηθεί πάνω στο αίμα των Ελλήνων!”\n«Το πρώτο πράγμα, που μαθαίναμε στα σχολεία, ήταν, ότι οι Έλληνες είναι εχθροί μας και πως ο Μουσταφά Κεμάλ τους έριξε στην θάλασσα (9 Σεπτεμβρίου 1922). Οι λέξεις Έλληνας, απόγονοι Ελλήνων, ελληνόπουλο ακόμα και ο επιθετικός προσδιορισμός “ελληνικός” θεωρείται βρισιά στην τούρκικη γλώσσα. 19 Μαΐου είναι μια εθνική γιορτή για την Τουρκία, η ημέρα του πολέμου της ανεξαρτησίας. Είναι η ημέρα που ο Κεμάλ έκανε απόβαση στη Σαμψούντα και ξεκίνησε το σχέδιο της γενοκτονίας των ελληνικών πληθυσμών.\nΣτο βιβλίο μου «Pontus gerçeği» (προφέρεται Πόντους κερτσεγί και σημαίνει η αλήθεια του Πόντου) εξηγώ με έγγραφα το πως ο Μουσταφά Κεμάλ πήγε με οργάνωση στη Σαμψούντα και ποιός ήταν ο ρόλος των Άγγλων. Δείχνω πως έχυσαν αίμα ο Τοπάλ Οσμάν μαζί με τον διοικητή του κεντρικού στρατού τον Νουρετίν πασά.\n«Στη φυλακή ήμουν εκτεθειμένος σε όλα τα είδη των ανθρωπίνων βασανιστηρίων. Βασανίστηκα ιδιαίτερα επειδή κατάγομαι από την Τραπεζούντα. Οι Τραπεζουνταίοι δεν πάνε κόντρα στο κράτος! Υπάρχει η κυριαρχία του τουρκικού εθνικισμού εκεί. Είναι γεγονός, ότι έχουν χάσει την ταυτότητα τους οι άνθρωποι του Πόντου εδώ και 100 χρόνια. Αυτό συνέβη γιατί οι ελληνικοί πληθυσμοί, είτε γενοκτονήθηκαν, είτε απελάθηκαν κατά την ανταλλαγή. Δεν έμεινε κανείς τους πίσω. Όσοι απέμειναν στη πατρίδα ήταν μουσουλμάνοι ελληνόφωνοι, γι’αυτό και δεν συμπεριλήφθησαν στη λίστα των… ανταλλάξιμων της συνθήκης της Λωζάνης.\nΟι ελληνόφωνοι που βίωσαν τη σφαγή, προσπάθησαν να γίνουν… καλύτεροι Τούρκοι, καλύτεροι μουσουλμάνοι, προκειμένου να επιζήσουν. Εδώ και 100 χρόνια προσπαθούν να αποδείξουν στον εαυτό τους και στο κράτος αυτό το πράγμα.Λένε “Εμείς δεν είμαστε Έλληνες Πόντιοι “. Αλλά αυτό δε φτάνει στο κράτος. Ακόμη διαχωρίζονται οι άνθρωποι του Πόντου. Στα ανέκδοτα οι άνθρωποι της Μαύρης Θάλασσας αποκαλούνται ανόητοι και χαζοί.\nΕίναι γνωστό μάλιστα, ότι τους κοροϊδεύουν για τη μύτη τους (όλως τυχαίως και στην Ελλάδα οι Πόντιοι δέχτηκαν τον ίδιο ρατσισμό). Θα σας δώσω και ένα ποδοσφαιρικό παράδειγμα, επειδή μου είπατε, ότι ασχολείστε με το αθλητικό ρεπορτάζ. Ανάμεσα στα συνθήματα των φιλάθλων των αντιπάλων ομάδων της Trabzonspor υπάρχει και ένα που αναφέρει: “Οι μπάσταρδοι των Ποντίων δεν μπορούν να μας εκφοβίσουν”».\n«Εδώ και 13 χρόνια δεν μπορώ να πηγαινοέρχομαι στην Τουρκία. Ειδικά με το βιβλίο που εξέδωσα με αντιμετωπίζουν ως προδότη της χώρας. Ακόμη και στην Ελβετία δέχομαι απειλές! Αν είχαν την δυνατότητα θα έκαναν τα πάντα για να με καταστρέψουν ακόμη κι εδώ που ζω.\n«Αυτό το θέμα άρχισε να συζητείται πρόσφατα στην Τουρκία. Οι λεγόμενοι αριστεροί και διανοούμενοι, δεν μιλούν πολύ για αυτό. Μετά τη δολοφονία του Χραντ Ντινκ (ήταν διακεκριμένος Τούρκος, αρμενικής καταγωγής, δημοσιογράφος και συγγραφέας που δολοφονήθηκε το 2007), οι Αρμένιοι άνοιξαν τη συζήτηση για την Γενοκτονία ( των Αρμένιων). Αλλά κάνεις δεν ανέφερε τίποτα για την Γενοκτονία των Ελλήνων.\nΟι Αρμένιοι των οποίων οι πρόγονοι είχαν σφαγιαστεί το 1915, από τους Οθωμανούς βγήκαν μπροστά και μίλησαν ανοικτά. Διανοούμενοι, αριστεροί και σοσιαλιστές άρχισαν να βγάζουν στην επιφάνεια το ζήτημα. Η συζήτηση για την Γενοκτονία των ελληνικών πληθυσμών όμως ήταν διαφορετική. Για τους Τούρκους σημαίνει, ότι αυτό το ζήτημα πάει ενάντια στην τούρκικη δημοκρατία και τους Κεμαλιστες, από τους οποίους δεν μπορούν να ξεφύγουν εδώ και 100 χρόνια οι σοσιαλιστές, οι διανοούμενοι και οι αριστεροί».\nΥπάρχουν μυστικές (κρυφές) συνομιλίες που πραγματοποιήθηκαν στο κοινοβούλιο την τριετία 1920-1923 και οι οποίες δημοσιεύθηκαν σε βιβλίο το 1985.\nΕκεί υπάρχει ομολογία για την Γενοκτονία των Ποντίων. Αυτά που έπαθαν οι Πόντιοι από τον Τοπάλ Οσμάν, τον Ιπσίζ Ρετζέπ, τον Τζεμίλ Τζαχίτ και πολλούς άλλους, μπορείτε να τα δείτε με έγγραφα στο βιβλίο. Τον Απρίλη του 2016 οργανώσαμε μία εκδήλωση στην Άγκυρα για την Γενοκτονία. Πολλοί ιστορικοί και ερευνητές συμμετείχαν σ’αυτήν την οργάνωση, κι εγώ συμμετείχα μέσω Skype. Μετά από 100 χρόνια και ειδικά στην πρωτεύουσα μια τέτοια δραστηριότητα αποτέλεσε ένα μεγάλο γεγονός».\nΥποστήριξαν επίσης ότι πληρώνομαι γι’αυτό, κάτι που προφανώς είναι γελοίο. Επιστημονικά κάνεις δεν μπορεί να με αμφισβητήσει, ούτε ιστορικοί, ούτε ακαδημαϊκοί. Οι Έλληνες φίλοι μου δεν έχουν διαβάσει ακόμη το βιβλίο μου. Υπάρχει συνεννόηση με εκδοτικό οίκο, προκειμένου να μεταφραστεί το βιβλίο (τη μετάφραση επιμελείται ο δικηγόρος Θεόδωρος Παυλίδης) και να κυκλοφορήσει και στην Ελλάδα. Ελπίζω ότι θα δημοσιευτεί σε σύντομο χρονικό διάστημα στα ελληνικά».\nΤο εξώφυλλο και το οπισθόφυλλο του βιβλίου «Η Αλήθεια του Πόντου»\nΕτικέτες ΕΘΝΙΚΑ, Έρευνα


Μακαλιάς: Η ανάρτηση στο Instagram με αφορμή την εβδομάδα θηλασμού\nΗΟΜΕ News Δημητρης Μακαλιας: Η μακροσκελης αναρτηση στα social media με αφορμη την εβδομαδα μητρικου θηλασμου\n“Όλος ο κόσμος μια αγκαλιά. Που μου εξαντλεί τους αγκώνες, κατά τον Σεφέρη, αλλά έτσι ενώθηκε η ζωή μας και είναι πολύ δύσκολο να ξαναχωρίσει. Γεμάτη αγάπη, ζεστασιά, τρυφερότητα αλλά και αγωνία, ανησυχία, κούραση. Ένα μονοπάτι που δε βαδίζεις μόνος σου. Έχει συνοδοιπόρο. Μια άλλη αγκαλιά. Που έχει κι αυτή ανάγκη τη στήριξη, την προστασία και την κατανόηση μας.\nΜε αφορμή την Εβδομάδα Μητρικού Θηλασμού και με την υποστήριξη της Philips Avent, έχω την ανάγκη να μας θυμίσω ότι σε αυτό τον αγώνα οφείλουμε να είμαστε μαζί. Τόσο συναισθηματικά όσο και πρακτικά. Η επιτυχία άλλωστε προκύπτει από την καλή συνεργασία, αλληλοκατανόηση και συνεργασία. Μη μένετε αμέτοχοι”.


Ioanninamed.gr - Ευρετήριο - Ιατρικό φόρουμ\nΓενικά θέματα\t2 θέματα\nΑνακοινώσεις του forum, ελεύθερη συζήτηση, ερωτήσεις επισκεπτών, ιδέες και προτάσεις, βοήθεια μελών του forum,υποδείξεις προς τους διαχειριστές.\nΚαλώς ήρθατε στο forum\t1 θέμα\nΥποδοχή νέων μελών και επισκεπτών, γράψε εδώ το πρώτο σας άρθρο.\nΑνακοινώσεις της ιστοσελίδας\t1 θέμα\nΑνακοινώσεις των διαχειριστών - συντονιστών του forum.\nΥγεία\t1 θέμα\nΕρωτήσεις, συζητήσεις και ενημέρωση σε θέματα υγείας που σας απασχολούν.\nΓενικές ιατρικές συζητήσεις\tΚαμία δημοσίευση\nΕθνικός Οργανισμός Παροχής Υπηρεσιών Υγείας ΕΟΠΥΥ (Καμία δημοσίευση)\nΠρωτοβάθμια Φροντίδα Υγείας (Καμία δημοσίευση)\nΙδιωτικών Κλινικών όλης της Χώ ...\n9 Χρόνια 11 Μήνες πριν\nΦάρμακα\tΚαμία δημοσίευση\nΕρωτήσεις, συζητήσεις και ενημέρωση για τα φάρμακα που κυκλοφορούν στη χώρα μας και έχουν αποδεδειγμένη αποτελεσματικότητα\nΕργασία\tΚαμία δημοσίευση\nΣυζήτηση για εργασιακά ζητήματα.\nInternet - Υπολογιστές\t2 θέματα\nΗλεκτρονικοί υπολογιστές, λογισμικό, πολυμέσα, Internet και νέες τεχνολογίες.\nΙατρικό λογισμικό\tΚαμία δημοσίευση\nΣυνολικά συνδεδεμένοι χρήστες: 0 μέλη και 107 επισκέπτες συνδεδεμένοι


Αεροπορική εκδρομή Καππαδοκία | Imagination Travel\n1η ημέρα: Αθήνα - Κωνσταντινούπολη - Καισαρεία\n2η ημέρα: Ανδρονίκιον – Κερμίρα - Μουταλασκή – Ιντζέσου - Προκόπι\nΞεκινάμε την όμορφη περιήγησή μας στην Καππαδοκία με επίσκεψη στα πρόσφατα ανακαινισμένα τείχη και το ιστορικό κέντρο της Καισάρειας. Πρόκειται για μία καινούργια σύγχρονη πόλη που εντυπωσιάζει τον επισκέπτη με τις πλατείες, τους χώρους πρασίνου, την γενική ευταξία και τον ιστορικό περίγυρό της. Θα ακολουθήσουμε πορεία προς τις γειτονικές περιοχές του Ανδρονικίου και της Κερμίρας, δύο σπουδαίες παλαιές Ελληνικές κοινότητες, σε πραγματικά απόκρυφες θέσεις, με τις εκκλησίες της Αγ. Τριάδος και της Παναγίας αντίστοιχα. Συνεχίζοντας την πορεία μας φτάνουμε στην κοινότητα του Αγίου Σάββα και του Αγίου Μελετίου, τη Μουταλάσκη, τις «Βερσαλλίες της Καππαδοκίας», όπου θαυμάζουμε την υπέροχη εκκλησία της Παναγίας, τα φανταστικά ρωμέϊκα αρχοντικά και τα εκπαιδευτήριά τους. Μετά από μια σύντομη στάση για το απαραίτητο ζεστό τσάι συνεχίζουμε τη διαδρομή μας για το Ιντζέσου(Incesu). Όλες οι παραπάνω κοινότητες αποτελούν ένα απίστευτο αρχιτεκτονικό σκηνικό με αμιγώς μη τουριστικές περιοχές που έχουν συγκλονιστικό ιστορικό υπόβαθρο και εντυπωσιάζουν τον επισκέπτη. Η διαδρομή μας θα ολοκληρωθεί στο Προκόπι όπου αργά το απόγευμα θα φτάσουμε στο ξενοδοχείο μας (Mustafa 4*) Δείπνο. Διανυκτέρευση.\n3η ημέρα: Προκόπι – Νεάπολη - Κοράμα - Ουτσχισάρ - Τσαβούσιν – Άβανος – Αραβισσος - Προκόπι\nΜετά το υπέροχο πρωινό μας, στην πορεία μας θα συναντήσουμε την Νεάπολη όπου και θα επισκεφθούμε τον λόφο του Βυζαντινού κάστρου και τον μοναδικό ανασκαφικό χώρο (ΚΑΥΑSEHIR). Στη συνέχεια αναχωρούμε για την πανέμορφη διαδρομή που θα μας οδηγήσει στους ιερότερους τόπους για τους αναχωρητές της χριστιανικής πίστης, με τις υπέροχες βραχό εκκλησιές και τα εξωγήινα τοπία, στο Κόραμα, το Ούτσχισαρ και το Τσαβουσίν. Επόμενη επίσκεψη στο Άβανος, με τα υπέροχα εργαστήρια κεραμικών. Στη συνέχεια θα μεταφερθούμε στην ιστορική Αραβισσό, όπου θα επισκεφτούμε την εκκλησία του Αγ. Δημητρίου. Επιστροφή στο ξενοδοχείο μας. Δείπνο - διανυκτέρευση.\n4η ημέρα: Σινασός - Τζαλέλα - Σογανλί - Μαλακοπή - Ανάκου – Προκόπι\n5η ημέρα: Μίστι - Περίστρεμμα - Καρβάλη - Προκόπι\nΜετά το υπέροχό πρωινό μας, κατευθυνόμαστε προς το Περίστρεμμα, για να θαυμάσουμε την υπέροχη κοιλάδα της Ιχλάρας. Στην πορεία μας θα επισκεφτούμε το Μιστί με τον μοναδικό δισυπόστατο και μεγαλύτερο Ναό της Καππαδοκίας των Αγ. Βλασίου και Βασιλείου και κατόπιν επισκεπτόμαστε την Καρβάλη και το Σιβρίχισαρ (αρχαία Αριανζό, γενέτειρα του αγίου Γρηγορίου του Ναζιανζηνού). Ανατολικά της Αριανζού θαυμάζουμε τη βυζαντινή εκκλησία του Αγ. Παντελεήμονα (Κόκκινη Εκκλησία). Στη συνέχεια θα μεταφερθούμε στο Περίστρεμμα, ένα μοναδικό φαράγγι εκπληκτικής ομορφιάς μήκους 7 χλμ.. Επιστροφή στο ξενοδοχείο - δείπνο - διανυκτέρευση.\n6η ημέρα: Προκόπι - Καισαρεία - Κωνσταντινούπολη - Αθήνα\nΑναχωρήσεις 08/06, 20/07, 10/08, 17/08, 07/09\nΑεροπορικά εισιτήρια με την Pegasus Airlines Αθήνα - Κωνσταντινούπολη - Καισάρεια\nΜια (1) διανυκτέρευση στο υπερπολυτελές ξενοδοχείο Radisson Kayseri 5* deluxe\nΤέσσερις (4) διανυκτερεύσεις στο ξενοδοχείο Mustafa Cappadocia Resort 4* Sup (ΠΡΟΚΟΠΙ)\nΑσφάλεια αστικής ευθύνης & επιπλέον ασφάλιση COVID - 19.\nΑεροπορική εκδρομή Καππαδοκία | 695 €


Ένας μέσα, ένας έξω - Kingsport.gr\nBy Θάνος Φωτόπουλος\t On Φεβ 20, 2020\nΜε την προπόνηση της Τετάρτης(19/2) συνεχίστηκε η προετοιμασία του Παναθηναϊκού ΟΠΑΠ εν όψει της αναμέτρησης με την Μπαρτσελόνα για την 25η αγωνιστική της ευρωλίγκας.\nΑπό το προπονητικό πρόγραμμα απουσίαζε ο Τζέικοπ Ουάιλι ο οποίος συνέχισε τη θεραπεία χωρίς ακόμα να είναι σίγουρο αν θα μπορέσει να τεθεί στη διάθεση του Ρικ Πιτίνο. Αντίθετα ο Ντε Σον Τόμας προπονήθηκε κανονικά κάτι που ικανοποίησε ιδιαίτερα το τεχνικό επιτελείο των πρωταθλητών Ελλάδας.\nΑτομικό πρόγραμμα ακολούθησε και ο ο Άντι Ράουτινς, που τραυματίστηκε στον αντίχειρα του δεξιού χεριού.\nΔ. Ζήσης στο Kingsport.gr: “Αυτή είναι μια ιστορική στιγμή για τον Παναθηναϊκό”


Εξάρχεια: Πεδίο βολής πολιτικού καιροσκοπισμού | Liberal.gr\nΚυριακή 5 Μαΐου 2019, 00:03\nΤης Φωτεινής Λεομπίλλα\nΗ περιοχή εδώ και δεκαετίες, με ευθύνη όλων των κυβερνήσεων αλλά και δημοτικών αρχών, αφέθηκαν στη μοίρα τους, έρμαια ενός, άνευ προηγουμένου, πολιτικού καιροσκοπισμού. Είτε δεν ασχολούνταν καθόλου με τα προβλήματα της περιοχής είτε, όταν έκαναν κάτι, αυτό γινόταν με κινήσεις εμβαλωματικού χαρακτήρα ή χάρη εντυπώσεων και χωρίς σχεδιασμό, γι' αυτό και ήταν καταδικασμένες να αποτύχουν.\nΕίναι αυτή η πολιτική αβουλία και ατολμία που οδήγησαν τα Εξάρχεια να είναι μια τριτοκοσμική περιοχή σε μια πολιτεία που θέλει να λέγεται ευνομούμενη. Γι' αυτό και οι κινήσεις προς την αναβάθμιση τους πρέπει να γίνουν βάσει σχεδίου, άμεσα και με αποφασιστικότητα.\n· Ενιαίο συντονιστικό κέντρο Δημοτικής και Ελληνικής Αστυνομίας για αποτελεσματικότερη φύλαξη της περιοχής.\n· Ενοποίηση Εθνικού Αρχαιολογικού Μουσείου με το ιστορικό κτίριο του Πολυτεχνείου μέχρι το Ακροπόλ για μια «επίθεση πολιτισμού» στην περιοχή.\n· Ασφαλτόστρωση δρόμων, συντήρηση, ανακατασκευή πεζοδρομίων, τοποθέτηση ραμπών και οδηγούς όδευσης τυφλών για μεγαλύτερη προσβασιμότητα των ΑΜΕΑ.\n· Ανάπλαση, συντήρηση Λόφου Στρέφη.\n· Ενίσχυση του φωτισμού.\n· Νέες πιστοποιημένες παιδικές χαρές\n· Δημιουργία Λέσχης Φιλίας\n* Η Φωτεινή Λεομπίλλα είναι Μ.sc Κοινωνιολόγος - Σύμβουλος απεξάρτησης, με εξειδίκευση στον Κοινωνικό Αποκλεισμό και υποψήφια Δημοτική Σύμβουλος με τον συνδυασμό του Κώστα Μπακογιάννη, "Αθήνα Ψηλά".


Προβλήματα ο Brian Roberts | Onsports.gr\nhome ΣπορUS SportsΠροβλήματα ο Brian Roberts Κοινοποιήστε\nΠροβλήματα ο Brian Roberts\tΣυντάκτης: Γιάννης Ασκούνης\nΔημοσίευση: Πέμπτη, 10 Μαρτίου 2011 03.04\nΟ Brian Roberts των Baltimore Orioles αντιμετωπίζει προβλήματα στην μέση του και θα ξεκουραστεί τις επόμενες μέρες.\tΟ 33χρονος second baseman υπέφερε από κήλη δίσκου την περυσινή σεζόν, αλλά τις τελευταίες μέρες ένιωσε ενοχλητικούς σπασμούς. Οι ιατροί αναφέρουν πως οι δύο τραυματισμοί δεν είναι σχετικοί. Πάντως πέρυσι είχε αγωνιστεί σε μόλις 59 ματς, λόγω προβλημάτων στο ίδιο σημείο του σώματος του. Κατηγορία: US Sports


Tsilivi Beach Hotel | Τσιλιβί, Ζάκυνθος\nTsilivi Beach Hotel. Τσιλιβί, Ζάκυνθος\nΔωμάτια & Σουίτες στη Ζάκυνθο Tsilivi\nΤο ξενοδοχείο στη Ζάκυνθο Tsilivi Beach Hotel and Suites διαθέτει συνολικά 200 δωμάτια, τα οποία είναι επιπλωμένα και άνετα, κάνοντας την διαμονή στη Ζάκυνθο ευχάριστη. Όλα τα δωμάτια διαθέτουν ιδιωτικό μπαλκόνι με θέα τη θάλασσα, στα υπέροχα γαλάζια νερά της και την υπέροχη περιοχή της πισίνας.\n• Τα standard δωμάτια\n• Τα οικογενειακά δωμάτια\n• Τις junior σουίτες στη Ζάκυνθο\nΗ ικανοποίηση του επισκέπτη είναι η πρώτη μας προτεραιότητα.\n• Διεθνής τηλέφωνο(απευθείας γραμμή)\n• Μπάνιο με μπανιέρα και ντους\n• Θυρίδα ασφαλείας (με έξτρα χρέωση)\n• Τσάι / καφέ\n• Σύνδεση στο internet (με έξτρα χρέωση)\n• Υδρομασάζ (στις junior suites)\n• Μπουρνούζια / Παντόφλες (στις junior suites)\nΤηλ.: (+30) 26950 231-09


όμορφη ταπετσαρία της επιφάνειας εργασίας κατεβάσετε - 1366*768 ταπετσαρίες δωρεάν για την επιφάνεια εργασίας. ονειρεύονται Κίνητρο, 1366 * 768 όμορφη ταπετσαρία για την επιφάνεια εργασίας δωρεάν download όλα. 1366 - 768 όμορφο δωρεάν ταπετσαρία, 1366/768\n1366x768 - Τζάμπα Φόντο επιφάνειας εργασίας. παρακολουθήσουν τον υπέροχο κόσμο. υπόβαθρο ταπετσαρία φωτογραφία, wallpapers HD, δωρεάν εικόνες φόντου - δύναμη της Τεχνογνωσία. δωρεάν υπόβαθρα φωτογραφίες, δωρεάν εικόνες φόντου - ονειρεύονται Ροή.


Κάτι που πρέπει οπωσδήποτε να διαβάσουν όσοι ενδιαφέρονται να αποκτήσουν κατοικίδιο! [video]\nΕΝΔΙΑΦΕΡΟΥΣΕΣ ΕΙΔΗΣΕΙΣ 18/12/2014 - 07:34 | Author: Newsroom\nΠεράσατε από βιτρίνα και είδατε ένα χαρούμενο, όπως νομίζετε, κουτάβι ή γατάκι;\nΈχετε ακούσει για τα Puppy Mills? Τι γνωρίζετε για τα παράνομα/κολαστήρια εκτροφεία;\nΠριν αποφασίσετε να αγοράσετε το χαριτωμένο κουταβάκι ή το πανέμορφο γατάκι που είδατε στην βιτρίνα διαθέσετε 60 δευτερόλεπτα στο παρακάτω video:\nΤα κουταβάκια που γεννιούνται από τα ζώα που είδατε στο video καταλήγουν να πουλιούνται με παράνομα χαρτιά και πιστοποιητικά υγείας μέσα από αγγελίες, βιτρίνες καταστημάτων και παζάρια.\nΕίτε εισάγονται μαζικά από το εξωτερικό είτε αναπαράγονται εδώ στην Ελλάδα. Γιατί ναι, και εδώ στην Ελλάδα υπάρχουν Puppy Mills/παράνομα εκτροφεία.\nΦανατική μας άποψη είναι ότι οι φίλοι δεν αγοράζονται. Αν είστε σίγουροι ότι μπορείτε να αναλάβετε τις ευθύνες ενός ζώου και είστε έτοιμοι για μια μακροχρόνια δέσμευση, υιοθετήστε ένα αδέσποτάκι.\nΑν είστε αποφασισμένοι πως θέλετε ζωάκι ράτσας και όχι φάτσας, κάντε έρευνα.\nΑπαιτήστε να δείτε την άδεια του εκτροφείου και τα χαρτιά που πιστοποιούν τη νομιμοτητά του.\nΑπαιτήστε να δείτε τους γονείς και τις συνθήκες που ζουν τα κουτάβια ή τα γατάκια.\nΑποφύγετε τα ζώα όπου ζουν σε ανθυγιεινές συνθήκες.\nΑποφύγετε τα ζώα της βιτρίνας. Μπορεί να νομίζετε ότι σώζετε το συγκεκριμένο ζωάκι όμως στην πραγματικότητα απλά βοηθάτε στο να διαιωνιστεί η κατάσταση και ουσιαστικά γίνεστε μέρος του προβλήματος. Σύντομα κάποιο θα πάρει τη θέση του…\nΣτην χώρα μας υπάρχουν εκατομμύρια αδέσποτα. Πανέμορφα και μοναδικά πλάσματα περιμένουν καρτερικά στα κυνοκομεία, στα καταφύγια των φιλοζωικών οργανώσεων, στα σπίτια των εθελοντών για μια ευκαιρία να αγαπήσουν και να αγαπηθούν.\nΜπορείς να τους δώσεις αυτή την ευκαιρία. Μην αγοράζεις! Υιοθέτησε!\nNews Tag: ΑΔΕΙΑΕΛΛΑΔΑΕΞΩΤΕΡΙΚΟΚΑΤΑΣΤΗΜΑΤΑΜΑΚΡΟΧΡΟΝΙΑ


ΠΟΥ ΓΕΝΝΗΘΗΚΕ Ο ΚΕΜΑΛ ΑΤΑΤΟΥΡΚ;;; ΤΟ ΜΕΓΑΛΟ ΜΥΣΤΙΚΟ… « TSOUTSOUNEROS\nΠΟΥ ΓΕΝΝΗΘΗΚΕ Ο ΚΕΜΑΛ ΑΤΑΤΟΥΡΚ;;; ΤΟ ΜΕΓΑΛΟ ΜΥΣΤΙΚΟ…\n— Οι Τούρκοι περιμένουν με αγωνία την έκδοση του βιβλίου του συγγραφέα Fatih Bayhan με τίτλο “Mustafa’dan Kemal’e, Ataturk’un Buyuk Sirri “ (Από τον Μουσταφά στον Κεμάλ, το μεγάλο μυστικό του Ατατούρκ).\n— Ο συγγραφέας ερεύνησε τα οθωμανικά αρχεία από όπου πήρε επίσημα έγγραφα για την καταγωγή του Κεμάλ. Βάσει των στοιχείων που έχει στη διάθεση του ο συγγραφέας, ο Κεμάλ γεννήθηκε στο Akcadag της πόλης Μαλάτια (Μελιτινή). Το επώνυμο της οικογένειας ήταν Cakirogullari.\n— Πατέρας του Κεμάλ ήταν ο Mehmet Resat Bey, γνωστός με το ψευδώνυμο Mamo. Το όνομα της μητέρας του ήταν Ayse. O πατέρας ήταν μέλος της Teskilat-I Mahsusa, της μυστικής υπηρεσίας που αργότερα ονομάστηκε ΜΙΤ.\n— Τα στοιχεία αυτά ανατρέπουν όλα όσα γνωρίζαμε μέχρι τώρα για την οικογένεια του. Η φερόμενη ως μητέρα του Zubeyde hanim, στην πραγματικότητα ήταν θεία του. Σε νεαρή ηλικία την απήγαγαν οι τσέτες για ένα χρονικό διάστημα. Η οικογένεια της για να γλιτώσει από τα σχόλια την πάντρεψε με τον Ali Riza Efendi που εργαζόταν στα κτήματά τους. Αμέσως μετά το γάμο έστειλαν το ζευγάρι στη Θεσσαλονίκη.\n— Όταν ο Κεμάλ ήταν πέντε ετών δολοφονήθηκε ο πατέρας του και η μητέρα του τον πήρε και πήγε στη Θεσσαλονίκη δίπλα στην Zubeyde. Μετά το θάνατό της Ayse, η Zubeyde και ο Ali Riza υιοθέτησαν το μικρό ορφανό.\n— Η επίσημη ιστορία για τον Κεμάλ ξεκινά από την υιοθεσία του και μετά. Γονείς του φέρονται η Zubeydeκαι ο Ali Riza.\n— Ο συγγραφέας υποστηρίζει ότι ο Κεμάλ επισκέφθηκε την Μαλάτια το 1931 και γνώρισε τους συγγενείς του. Δηλαδή την αδελφή του Makbule και τον αδελφό του Omer.\n— H θετή κόρη του Κεμάλ Ulku Adatepe που σκοτώθηκε πρόσφατα σε τροχαίο ατύχημα , είχε δηλώσει στους δημοσιογράφους σε μεγάλη εκδήλωση που οργάνωσε στη Μαλάτια για την επέτειο της Δημοκρατίας το 2007, ότι η οικογένειά του, μετακόμισε από το Αkcadag στη Θεσσαλονίκη. Η είδηση είχε δημοσιευτεί στην εφημερίδα Yeni Haber της Μαλάτιας στις 10/10/2007.\n— Ο συγγραφέας έχει γράψει έργα για τη σύζυγο του Κεμάλ Λατιφέ και τον μεγάλο έρωτά του για την Φικριγέ. Φαίνεται ότι το ενδιαφέρον του εστιάζεται στον Κεμάλ και στην καταγωγή του.\n— Οι πληροφορίες αυτές που δημοσιεύτηκαν στην εφημερίδα Ραντικάλ, όπως ήταν φυσικό προκάλεσαν ποικίλα σχόλια. Αναμφισβήτητα η καταγωγή του Κεμάλ κρύβει κάποιο μυστικό. Γιατί, άλλα λέει η επίσημη ιστορία και άλλα αποκαλύπτονται κατά διαστήματα. Όπως για παράδειγμα η εφημερίδα Ζαγαλίσα έγραψε ότι ο Κεμάλ δεν γεννήθηκε στο σπίτι της Θεσσαλονίκης ,αλλά στον Λαγκαδά. Επίσης, στον τουρκικό Τύπο διατυπώνονται ερωτηματικά για το αν ο Κεμάλ ήταν κουρδικής ή αρμενικής καταγωγής.\n— Μήπως πρέπει να ψάξουμε κι εμείς τα αρχεία της Θεσσαλονίκης για να βοηθήσουμε να διαλευκανθεί το πέπλο μυστηρίου γύρω από το πρόσωπο του Κεμάλ; Γιατί αν πράγματι γεννήθηκε στη Μαλάτια τότε θα παύσει να είναι τόπος προσκυνήματος το σπίτι της Θεσσαλονίκης. Μήπως η επίσημη ιστοριογραφία έφτιαξε αυτό το σενάριο της γενέτειρας για να τροφοδοτεί ένα συγκεκριμένο όραμα στο λαό;\nΑναρτήθηκε στο ΧΡΟΝΟΛΟΓΙΟΝ/visaltis.net\n: Ιστορία, Κεμάλ Ατατούρκ, Τουρκ'ία\n« Πρεμετή: Αλβανοί φασίστες εμπόδισαν ιερείς και πιστούς να βρίσκονται κοντά στους τοίχους της… εκκλησίας!!!\nΜΙΑ ΑΡΙΣΤΕΡΑ, ΣΥΜΠΙΕΣΜΕΝΗ ΘΑΝΑΣΙΜΑ ΣΕ ΕΠΙΚΙΝΔΥΝΕΣ ΣΥΜΠΛΗΓΑΔΕΣ… »


Έφυγε ένας φλογερός αγωνιστής της ΕΟΚΑ\nΑΡΧΙΚΗ • ΚΟΙΝΩΝΙΑ • ΕΠΙΣΤΟΛΕΣ • Έφυγε ένας φλογερός αγωνιστής της ΕΟΚΑ\n&nbsp10 Ιανουαρίου 2020, 10:31 πμ\nΛίγα λόγια από τον Γιαννάκη Σ. Τσαγγαρίδη για τον Σάββα Ταλιαδώρο.\nΟι ουρανοί απέκτησαν από τις 21/12/19 έναν νέο συγκάτοικο των αγίων και αγγέλων, έναν φλογερό αγωνιστή της ΕΟΚΑ 1955 - 1959, τον Σάββα Ταλιαδώρο από τον παραδεισένιο εξοχικό Αγρό, το χωριό των ηρώων Πέτρου Ηλιάδη, Χριστόφορου Πισσαρίδη, Λάμπρου Καυκαλιά κ.ά. Ο αλησμόνητος Σάββας Ταλιαδώρος γεννήθηκε στον Αγρό το 1933, φοίτησε στο Δημοτικό Σχολείο Αγρού και από μικρός κατέβηκε στη Λευκωσία για να θρέψει τη φτωχή οικογένεια και τα αδέλφια του. Ο πατέρας του ήτο ο αξέχαστος Κλεάνθης Μάχος και η μητέρα του η Ελισάβετ και οι δύο από τον Αγρό. Από τον Απρίλιο του 1955 εντάχθηκε στην ΕΟΚΑ προς αποτίναξη του αγγλικού ιμπεριαλισμού, συνεργάστηκε με συναγωνιστές όπως ο Μάρκος Δράκος που έπεσε μαχόμενος για το μεγαλείο της πατρίδας του ο οποίος εξέπνευσε στα χέρια του με τους Αγρότες Ρογήρο Σιηπιλλή, Λάμπρο Καυκαλιά, Μάτση, Ανδρέα Αυγουστή κ.ά.\nΜετά το τέλος του 1959 ασχολήθηκε και ήταν πρωτομάστορας σκαλιστής εικονοστασίων και ιερών τραπεζών και έκαμε δωρεές στην Παναγία Ελεούσα Αγρού και του Τιμίου Προδρόμου. Συμμετείχε σε όλα τα μνημόσυνα του Αγρού, Χριστόφορου Πισσαρίδη, Πέτρου Ηλιάδη, Γλαύκου Κληρίδη και άλλων ηρώων και αγωνιστών με τη στολή του αντάρτη και με την ελληνική σημαία. Ένας πραγματικός αγωνιστής άξιο τέκνο του Αγρού και ολόκληρης της Κύπρου. Το 1965 παντρεύτηκε την Πέρσα και απέκτησαν 3 παιδιά. Τον Ανδρέα, την Πέρσα και την Ελισάβετ και 4 εγγόνια. Ήταν άνθρωπος, ανθρωπιστής, αυθεντικός και στα κρίσιμα χρόνια γενναιόδωρος, ειδικά για την αγαπημένη του γενέτειρα. Ο εκλιπών ήταν μετριόφρων, έντιμος, ευπροσήγορος, χαμηλών τόνων, με τους καλούς τρόπους και την κοινωνική του προσφορά, που τον θαύμασαν ως υπηρέτη υψηλών ιδεωδών για την πορεία του προς τας λαμπράς αξίας της ευγένειας, ανιδιοτέλειας προς τους συναγωνιστές και ανθρώπους. Η ζωή του όλη υπήρξε μια κιβωτός αρχών και αξιοπρέπειας. Σάββα μας, πιστεύουμε ότι εκεί στον Άδη σκέπτεσαι τα παιδικά σου χρόνια στην αγαπημένη σου γενέτειρα, τον παραδεισένιο εξοχικό Αγρό, που επισκεπτόσουν συχνά, που αγάπησες και σε αγάπησαν και θα είσαι πάντα υπό τη σκέπη της Παναγίας Ελεούσας Αγρού και του Τιμίου Προδρόμου, εκεί που γεννήθηκες και γαλουχήθηκες, τη μεγάλη αγάπη προς τη λατρευτή σου γυναίκα, τα παιδιά, τα εγγόνια και τα αδέλφια, χωριανούς, συναγωνιστές και εμέ, χωριανέ, αδελφέ και συμπέθερέ μου. Καλό ταξίδι Σάββα μας, καλή ανάσταση, χριστός γαρ εγερθείς εκ νεκρών απαρχή των κεκοιμημένων εγένετο. Είμαστε βέβαιοι ότι ο δίκαιος κριτής Κύριος θα σε κρίνει με επιείκεια και θα σε κατατάξει στις σκηνές δικαίων. Οι άνθρωποι έρχονται και παρέρχονται. Η πορεία μας είναι προδιαγεγραμμένη. Εκείνο που τελικά μένει είναι το καλό όνομα, η αγάπη και η φιλία που συνοδεύει το πέρασμά μας από τον μάταιο τούτο κόσμο.\nΝα είσαι βέβαιος ότι η γυναίκα σου, τα παιδιά σου, οι συναγωνιστές και οι χωριανοί σου θα σε θυμούνται με τιμή ξεχωριστή για τα έργα και την καλοσύνη σου. Ήλθες κύριος και έφυγες κύριος! Ξεχνιούνται εκείνοι που πεθαίνουν. Ο Σάββας δεν πέθανε. Ανάλαφρο να είναι το χώμα που σε σκέπασε στον τάφο των αγαπημένων σου γονέων στον Αγρό.\nΘα σε θυμάμαι πάντα, ο χωριανός και συμπέθερός σου!


Δίωξη στον 58χρονο - Δηλώνει αθώος για την παρενόχληση - Νέα Κρήτη\nΔίωξη στον 58χρονο - Δηλώνει αθώος για την παρενόχληση\nΗμερομηνία δημοσίευσης: 09/05/2013, 11:41\nΤελευταία ενημέρωση: 13/05/2013, 21:41\nΜετά τις 11:30 το πρωί της Πέμπτης οδηγήθηκε στο αυτόφωρο 58χρονος άνδρας ο οποίος κατηγορείται ότι παρενόχλησε σεξουαλικά μια 19χρονη στο Ηράκλειο. Ο ίδιος δηλώνει αθώος και ότι δε διέπραξε ποτέ τις πράξεις για τις οποίες κατηγορείται. Υποστηρίζει ότι η στοργική του προσέγγιση στην κοπέλα παρεξηγήθηκε, όπως και το φιλί που της έδωσε. Σχολίασε ακόμη ότι με φιλικό τρόπο φέρεται σε όλους του τους μαθητές.\nΟ εισαγγελέας τού άσκησε ποινική δίωξη για προσβολή γενετήσιας αξιοπρέπειας και τον παρέπεμψε στο Αυτόφωρο Μονομελές Πρωτοδικείο τη Δευτέρα 13 Μαϊου.\nΤι περιγράφει η 19χρονη\nΗ νεαρή κοπέλα υποστηρίζει ότι ζει έναν εφιάλτη, καθώς σύμφωνα με τα όσα αφηγήθηκε στους γονείς της, συγκλονισμένη από τα όσα βίωσε, ο 58χρονος την παρενόχλησε και "άπλωσε" χέρι πάνω της πριν προλάβει να αντιδράσει.\nΣτη συνέχεια το περιστατικό καταγγέλθηκε στην Αστυνομία και ο 58χρονος, ο οποίος κατηγορείται ότι θώπευσε τη 19χρονη, βρίσκεται πλέον αντιμέτωπος με τη Δικαιοσύνη.


Οι Πιο Ενθαρρυντικές προβλέψεις από τον Κώστα Λεφάκη: Τι θα φέρει το 2019 σε Κάθε Ζώδιο\nΟ Κώστας Λεφάκης έχει πολλά να μας πει για τη χρονιά που ετοιμαζόμαστε να υποδεχτούμε.\nΟι εκλείψεις επηρεάζουν πολύ ορισμένα ζώδια, χωρίς αυτό να σημαίνει πως έχουμε λόγο να ανησυχούμε.\nΤην ίδια ώρα, ο Ουρανός επιστρέφει στον Ταύρο και οι εξελίξεις σε αισθηματικά και επαγγελματικά είναι καταιγιστικές.\nΤι μας επιφυλάσσει το 2019 λοιπόν;\nΣτον επαγγελματικό τομέα ο αγώνας θα συνεχιστεί.\nΟι νεότεροι του ζωδίου σας έχετε προοπτικές ανόδου με προϋπόθεση τον αγώνα και κάποιες μάχες που πρέπει να δώσετε. Οι ανταγωνισμοί και τα παρασκήνια δεν θα λείψουν. Μπορείτε όμως να βελτιώσετε τις συνθήκες της δουλειάς σας και να κάνετε τις ικανότητές σας περισσότερο αναγνωρίσιμες. Προσέξτε τους μήνες Ιανουάριο, Ιούλιο και Δεκέμβριο. Ζητήστε την υποστήριξη των ανθρώπων που μπορούν να συμβάλλουν στην πρόοδό σας. Αποφύγετε δηλώσεις και νευρικότητα που θα ενοχλήσει τους ανωτέρους ή τους πιο ισχυρούς από εσάς. Τέλος, μην αφήνετε νομικές ή γραφειοκρατικές εκκρεμότητες να σας ταλαιπωρούν. Σε περίπτωση συνεργασίας, αποδεχτείτε την ,απλώς προσέξτε τους όρους που συνεπάγεται.\nΤο 2018 ήταν μια χρονιά αναστατώσεων και αιφνιδιασμών. Η δοκιμαστική είσοδος του Ουρανού στο ζώδιό σας, συνέπεσε με την διέλευση του Άρη από τον Υδροχόο. Αυτός ο συνδυασμός, διατάραξε για αρκετά μεγάλο διάστημα τους βασικούς τομείς της ζωής σας. Όλα όσα μεσολάβησαν όμως, ήταν μια προειδοποίηση γι αυτά που θα γίνουν τα χρόνια που θα ακολουθήσουν.\nΟι αλλαγές αυτές δεν είναι κακές, απλώς σας βγάζουν από μια ρουτίνα και από συνήθειες στις οποίες είχατε βαλτώσει τα προηγούμενα χρόνια. Η παρουσία του Ουρανού στο ζώδιό σας θα σας οδηγήσει σε ανθρώπους και σε εμπειρίες που δεν είχατε γνωρίσει μέχρι σήμερα.\nΤο χαρακτηριστικό του σε εσάς είναι οι συναισθηματικές ανταρσίες που θα κάνετε μέσα από τις οποίες θα ανανεώσετε τη ζωή σας και θα δημιουργήσετε καινούριες κατευθύνσεις γι αυτήν.\nΕπειδή είστε άνθρωποι της ασφάλειας και της απόλαυσης, θα πρέπει σε όλη την διάρκεια της χρονιάς να προγραμματίζετε έξυπνα τον χρόνο, την διαθεσιμότητα του εαυτού σας αλλά και των χρημάτων σας και να μην αφήνετε εκκρεμότητες να λιμνάζουν. Καινούριες γνωριμίες, αλλαγή τόπου διαμονής και ανακάλυψη απίθανων ενδιαφερόντων, είναι μέσα στο πρόγραμμα της ζωής σας.\nΜην ξεχνάτε ότι οι φετινές εκλείψεις σας επηρεάζουν άμεσα ή έμμεσα στις σχέσεις σας με το στενό περιβάλλον και στις εξωτερικές σας δραστηριότητες. Την περίοδο του Ιανουαρίου, του Ιουλίου και του Δεκεμβρίου θα είναι λοιπόν σκόπιμο να μην κάνετε σημαντικές ενέργειες και να προνοήσετε τότε να μην συμπέσουν οικονομικές υποχρεώσεις.\nΠαράλληλα αποφύγετε την εκδοχή μιας απώλειας ή μιας ασύμφορης αγοράς. Ακόμη μην αφήνετε ασαφή σημεία σε συμβόλαια, εμπορικές συμφωνίες ή διευθετήσεις νομικών υποθέσεων. Μην αφήσετε την επιρροή του Ουρανού να σας οδηγήσει σε ριψοκίνδυνες επενδύσεις που δεν έχουν εγγυήσεις επιτυχίας και μην παρασύρεστε από κάτι εντυπωσιακό και όμορφο, εγκαταλείποντας κάτι, ίσως βαρετό, αλλά ακόμη χρήσιμο.\nΣτον επαγγελματικό τομέα, υπάρχει εξέλιξη. Η γενικότερη δυσκολία μπορεί να καλλιεργεί μια δόση ασάφειας, αλλά με το πέρασμα του χρόνου θα μπορέσετε να σταθεροποιήσετε τα βήματά σας και να αποφύγετε κινδύνους, ή δυσάρεστα περιστατικά. Ο Δίας στον Τοξότη θα ευνοήσει την βελτίωση των συνθηκών εργασίας.\nΣε άλλες περιπτώσεις σας εμπνέει να κάνετε μια αλλαγή στο αντικείμενο της δουλειάς σας και να αποδώσετε καλύτερα εκεί! Επιμεληθείτε τις σχέσεις σας με τους συνεργάτες σας και προνοήστε για την εκδοχή μιας ασυνέπειας ή και μιας προδοσίας.\nΣτηριχτείτε στις δικές σας δυνάμεις χωρίς να βασίζεστε στις ικανότητες των άλλων, όσο και αν φαίνονται ενδιαφέρουσες. Συγκαταλέγεστε στην τριάδα των ζωδίων που οι αρμονικές όψεις των μεγάλων πλανητών, σας ανοίγουν μεγάλους καινούριους δρόμους εξέλιξης και προόδου. Φροντίστε να μην τους ανακαλύψετε καθυστερημένα.\nΈνας τομέας πολύπλοκος αλλά και πολύ βασικός για εσάς είναι ο έρωτας και τα αισθηματικά. Η σταθερή πλέον διέλευση του Ουρανού από το ζώδιό σας που θα κρατήσει χρόνια θα σας αιφνιδιάσει, ενδεχομένως να σας εκστασιάσει αρκετές φορές αλλά και κάποιες στιγμές θα σας τρομάξει.\nΌποια και αν είναι η αίσθηση των εμπειριών που θα έχετε, φροντίστε να μην χάσετε το μέτρο στην αντίδραση και την προνοητικότητα στην συμπεριφορά.\nΤο 2019 δείχνει ότι οι περισσότεροι από εσάς θα περάσετε ευχάριστα στον τομέα των ερωτικών σας ενδιαφερόντων. Όσοι όμως κουβαλάτε από το παρελθόν μια αποτυχημένη, συμβατική σχέση, αν όχι εσείς, τα ίδια τα γεγονότα θα την τερματίσουν οριστικά. Έτσι σας δίνουν την ευκαιρία για να κάνετε ένα καινούριο ξεκίνημα στον τομέα της αγάπης και του έρωτα, ο οποίος παίζει πρωταρχικό ρόλο στη ζωή σας.\nΕίτε κερδίσει η επανάσταση, είτε η αποδοχή, το 2019 θα σας μάθει να χαίρεστε ότι έχετε και να μην καταπιέζετε τον σύντροφό σας, με την γνωστή σας ανασφάλεια και ζήλεια. Πάντως στο χέρι σας είναι να πείσετε αυτόν που θα ζήσετε μαζί να αναλάβει τις ευθύνες του χωρίς να σας υποταχθεί παθητικά.\nΤο 2018 σας κούρασε αλλά και σας άλλαξε! Αποτέλεσε τον προθάλαμο μιας νέας εποχής η οποία βρίσκεται σε συνέχεια.\nΑφοσιωθήκατε περισσότερο στην εργασία σας, συνειδητοποιήσατε τα λάθη σας και μπορέσατε να νικήσετε τους εφιάλτες σας. Οι γενικότερες εξελίξεις σας απασχόλησαν , ταλαιπωρηθήκατε μέχρι να βρείτε τον σωστό τρόπο προσαρμογής σε αυτές και υποχρεωθήκατε να τερματίσετε σχέσεις που από καιρό είχαν γίνει ασύμφορες.\nΗ παρουσία του Δία στον Τοξότη που συμβαίνει κάθε δώδεκα χρόνια, είναι το μεγάλο δώρο της χρονιάς αυτής, γιατί θα ενισχύσει τις κατάλληλες αισθηματικές και επαγγελματικές σας συνεργασίες. Ο Κρόνος με τον Πλούτωνα στον Αιγόκερω για μια ακόμη φορά θα σας υπενθυμίζουν τις χρεωστικές σας υποχρεώσεις, αλλά θα σας βοηθήσουν περισσότερο να τις μειώσετε αισθητά.\nΟ Ποσειδώνας στους Ιχθείς θα τονίσει την δημοτικότητά σας, αλλά και την τάση σας να παρασύρεστε από ότι είναι όμορφο ή εντυπωσιακό. Τέλος, ο Ουρανός στον Ταύρο θα βοηθήσει την αξιοποίηση των ταλέντων σας και θα αλλάξει αισθητά το κλίμα στην εργασία σας.\nΤο 2019 είναι η χρονική περίοδος που θα σας δίνει επανειλημμένα ευκαιρίες μέσα από γεγονότα και συμπτώσεις να κάνετε μια καθολική επανεκτίμηση των σχέσεών σας. Είναι καιρός να ξεπεράσετε τις ψευδαισθήσεις και τις πεισματικές σας ουτοπίες. Θα δείτε καθαρά τι προσφέρετε στους άλλους και τι παίρνετε από αυτούς.\nΟ Δίας μπορεί να ωφελήσει από την θέση του στον Τοξότη, αλλά η κατά καιρούς πρόσκαιρη δυσαρμονία του με τον Ποσειδώνα θα σας παραπλανήσει. Αποφύγετε λοιπόν να σκηνοθετείτε τη ζωή σας και να καταλήγετε πάντα σε απογοητεύσεις. Όσοι έχετε σχέσεις με μειονεκτήματα, δεν μένει παρά να αποφασίσετε αν μπορείτε να τα ανεχτείτε, ή αν είστε έτοιμοι να φύγετε.\nΜετά τον Μάιο αρχίζει μια καινούρια περίοδος εμπειριών στον ερωτικό τομέα, καθορίζοντας ένα πιο σταθερό σκηνικό το Φθινόπωρο. Φροντίστε να βρεθείτε πιο κοντά στον πραγματικό σας εαυτό και μην παίρνετε επιπόλαιες αποφάσεις.\nΤον Ιανουάριο, τον Ιούλιο και τον Δεκέμβριο φανείτε περισσότερο προσεκτικοί.\nΟι δεσμευμένοι εξετάστε άλλη μια φορά τις πιθανότητες να ανανεώσετε τον γάμο σας και οι αδέσμευτοι ετοιμαστείτε να χάσετε την ελευθερία σας.\nΣτον επαγγελματικό τομέα η κατάσταση είναι βιώσιμη και εξελίξιμη.\nΤώρα θα φανούν τα αποτελέσματα των κόπων σας, θα κριθεί η προνοητικότητα που αναπτύξατε τα δύο προηγούμενα χρόνια, ενώ θα υιοθετήσετε καινούρια πολιτική, συγχρονιζόμενοι καλύτερα με τις αλλαγές που θα συμβούν σε μεγαλύτερη κλίματα.\nΜετά την Άνοιξη πολλές θα μπορέσετε να φτάσετε στους στόχους που είχατε βάλει την προηγούμενη χρονιά, όσοι είχατε προβλήματα στην εργασία θα μπορέσετε να τα λύσετε και όσες αναζητάτε μια αλλαγή σε αυτόν τον τομέα θα την πραγματοποιήσετε ευκολότερα μετά τα γενέθλιά σας.\nΣτα οικονομικά σας προσέξτε ακόμα μια φορά καθώς οι εκλείψεις του 2019 τα επιβαρύνουν.\nΕκκρεμότητες του παρελθόντος θα γίνουν απαιτητές για την εξόφλησή τους. Είστε υποχρεωμένες να συνεργαστείτε περισσότερο με τον νόμο και το σύστημα και να βρείτε άκρη και λύση στις εκκρεμότητες του παρελθόντος.\nΦανείτε προσεχτικοί στην διαχείριση των χρημάτων σας και αποφύγετε λάθη που θυμίζουν το παρελθόν.\nΑναζητήστε πηγές ανεφοδιασμού, φιλοσοφήστε τις απώλειες που υποστήκατε και σκεφτείτε ότι είναι καλύτερο να είστε απαλλαγμένοι από χρεωστικές εκκρεμότητες, παρά να φαίνεσαι πλούσιοι.\nΤο 2019 είναι η δεύτερη χρονιά που ο Κρόνος μαζί με τον Πλούτωνα από τη θέση τους στον Αιγόκερω, επηρεάζουν βαθιά τη ζωή σας. Τα γεγονότα που θα προκύψουν αποκαλύπτουν τις προθέσεις του πεπρωμένου στις οποίες θα πρέπει να συμμορφωθείτε.\nΗ στάση που θα υιοθετήσετε στην αντιμετώπιση των υποθέσεών σας, θα ρυθμίσει την εύκολη ή δύσκολη διευθέτησή τους.\nΟ Δίας στο ζώδιο του Τοξότη βελτιώνει τη διάθεσή σας και τις συνθήκες τις εργασίας σας. Αυτά τα δύο θα αποτελέσουν εφαλτήριο για να αντιμετωπίσετε πιο θετικά και γενναία τα προβλήματα και τις δυσκολίες που θα προκαλέσει η συμπεριφορά των άλλων, σε βασικούς τομείς της ζωής σας κατά τη διάρκεια αυτού του χρόνου.\nΤο 2019 έχει προπαρασκευαστικό χαρακτήρα για εσάς, με αφετηρία μεγάλων εξελίξεων και αλλαγών το 2020.\nΌσοι έχετε σχέδια, ενθουσιασμό και αυτοπεποίθηση θα οδηγηθείτε γρηγορότερα στην επιτυχία.\nΗ σωστή ή μη επιλογή που θα κάνετε σε ανθρώπους και αξίες θα ρυθμίσουν, ή θα επηρεάσουν την πορεία σας, τόσο στον επαγγελματικό, όσο και στον οικονομικό τομέα.\nΣθεναρή στάση απαιτούν και τα αισθηματικά σας και γενικότερα η ερωτική σας ζωή. Η στενή προσέγγιση του Κρόνου με τον Πλούτωνα στον Αιγόκερω που εκπροσωπεί σαν ζώδιο αυτόν τον τομέα θα δοκιμάσει συχνά την ευθυκρισία σας, την ανοχή σας και την συναισθηματική σας αντοχή.\nΗ όλη πλανητική διάταξη δείχνει ότι οι άλλοι, με τους οποίους σχετίζεστε, εξασκούν μεγαλύτερη επιρροή επάνω σας και γενικότερα θα απαιτούν από εσάς, ή θα σας καταπιέζουν. Η ψυχραιμία που θα επιδείξετε θα παίξει μεγάλο ρόλο και όχι οι νευρικές αντιδράσεις.\nΟι δεσμευμένοι αντιμετωπίστε με σταθερότητα την στιγμή της διαφωνίας με τον σύντροφό σας, μην έχετε πάντα αρνητικές υποψίες και μην διστάσετε να του υποδείξετε με αντικειμενικότητα και τρυφερότητα τα λάθη του. Θα εισακουστείτε!\nΌσοι πραγματικά βρίσκεστε σε ένα αδιέξοδο ή σε ένα ταριχευμένο γάμο, προτιμήστε να τον τερματίσετε, χωρίς να τρέφετε φρούδες ελπίδες. Όσοι κάνετε μια καινούρια γνωριμία, αφήστε να περάσει αρκετός χρόνος μέχρι να αποφασίσετε τι ακριβώς θέλετε.\nΕπαγγελματικά θα πρέπει να κινηθείτε με καλή οργάνωση και προνοητικότητα, ιδιαίτερα οι ελεύθεροι επαγγελματίες.\nΣυγκριτικά με πέρυσι ο τομέας αυτός προβάλει βελτιωμένος, παρά τη γενικότερη επικρατούσα κατάσταση. Όσοι ασχολείστε με παραγωγική δουλειά, τους τομείς της ανάπτυξης, το ελεύθερο εμπόριο και τα ανθρωπιστικά επαγγέλματα, η χρονιά θα έχει ενδιαφέρον, αλλά και κούραση μαζί.\nΟι πρώτοι μήνες του 2019 και το Καλοκαίρι θα φέρουν περιστασιακές δυσκολίες, ή και μικρές απώλειες.\nΗ Άνοιξη και το Φθινόπωρο είναι περισσότερο ενθαρρυντικές περίοδοι. Αξιοποιήστε πάνω από όλα τα ταλέντα και τις επιδεξιότητές σας για να εισπράξετε καλύτερα οφέλη το 2020.\nΟι εκλείψεις των προηγούμενων χρόνων σας κούρασαν και δοκίμασαν την αντοχή, την υπερηφάνεια αλλά και την δημιουργικότητά σας.\nΤο 2019 σας βρίσκει με μια διάθεση αναμονής και νιώθετε έντονη την ανάγκη να γνωρίσετε κάτι καινούριο, σαν σχέση ή να πιαστείτε από κάπου προκειμένου να νιώσετε σίγουρες για να αρχίσετε πάλι να αγωνίζεστε.\nΞεκινώντας το 2019 καθυστερεί προς το παρόν να αποδείξει πόσο καλύτερη χρονιά θα είναι μέχρι να τερματιστεί.\nΈχετε φτάσει στο σημείο να αδιαφορείτε για ανθρώπους και συνθήκες που αγαπούσατε και ορισμένες στιγμές κάνετε όνειρα απομόνωσης κάπου μακριά από τον θόρυβο και την κίνηση. Παλιές, καλές αναμνήσεις έχουν ξυπνήσει μέσα σας, τις οποίες τις χρησιμοποιείτε σαν πανάκεια την στιγμή που η τρέχουσα πραγματικότητα σας πληγώνει ξανά.\nΚαι όμως, ο τομέας της εργασίας μετά τα μέσα Μαρτίου και στην πορεία της Άνοιξης, θα σας βγάλει από αυτήν την «απομόνωση» καθώς γεγονότα και ευκαιρίες που θα έχετε θα ξυπνήσουν ξανά το πνεύμα της δημιουργικότητας, του συναγωνισμού και της αξιοσύνης.\nΜπορεί οι ελεύθεροι επαγγελματίες να έχετε πολλή δουλειά αλλά όχι τα έσοδα που θα θέλατε. Αυτό δεν πρέπει να σας πτοήσει.\nΚαινούρια σχέδια σε εφαρμογή πρέπει να τα υπερασπιστείτε, προτάσεις που θα σας γίνουν πρέπει να ενδώσετε. Ενδεχόμενο αλλαγής τόπου εργασίας, δεν πρέπει να το φοβηθείτε!\nΤις περιόδους των εκλείψεων του Ιουλίου και του Δεκεμβρίου, οι δυσκολίες φαίνεται να μεγαλώνουν, αλλά αυτό δεν πρέπει να σας επηρεάσει ψυχολογικά.\nΜια πρόταση, μια προαγωγή ή μια καινούρια συνεργασία θα σας βοηθήσουν να κάνετε φιλόδοξα σχέδια και να αυξήσετε τις ώρες της προσφοράς σας.\nΜε την εγκατάσταση σταθερά του Ουρανού στον Ταύρο από τον Μάρτη και μετά θα συνειδητοποιήσετε ότι το σκηνικό έχει αλλάξει πλήρως και δεν έχετε παρά να βάλετε γερά θεμέλια για τα χρόνια που θα ακολουθήσουν.\nΣτα αισθηματικά σας δεν μπορώ να πω ότι τα πράγματα θα είναι άσχημα, αλλά σίγουρα δεν θα είναι ήρεμα. Οι περισσότεροι ξέρετε πλέον τι ακριβώς θέλετε, μόνο που δεν έχετε συμφιλιωθεί με την ιδέα. Θα χρειαστεί αρκετός καιρός για να συμβεί αυτό.\nΉρθε η στιγμή να αναθεωρήσετε κάποιες συνήθειες ή ιδέες και γενικότερα να διαφοροποιηθείτε ως προς την λειτουργικότητα και την διαδικασία που απαιτούν ο έρωτας και η αγάπη. Οι αδέσμευτοι θα έχετε ευκαιρίες γνωριμιών και προτάσεις.\nΟ Δίας στον Τοξότη προσδίδει και μια διάθεση περιπέτειας ή έστω εντυπωσιακών σχέσεων μικρής διάρκειας που τονίζουν την αυτοπεποίθηση και την φιλαρέσκειά σας.\nΌπως και να αντιδράσετε όμως, στο τέλος, θα παραδεχτείτε ότι έχετε καινούριες απόψεις για τον έρωτα, τον δεσμό και τον γάμο και ότι αυτές σας βοηθούν να προχωρήσετε σε καλύτερη εφαρμογή από ότι στο παρελθόν.\nΈνα χρόνο αργότερα, μια καινούρια φάση σε θέματα αισθηματικά θα επικυρώσει αυτήν την αλλαγή που θα γίνει εφέτος μέσα σας. Κάθε καινούρια γνωριμία ή κατάσταση που θα σας κερδίσει μπορεί να κρατήσει μια ολόκληρη εφταετία, ίσως και παραπάνω.\nΟι ευάλωτοι από εσάς αποφύγετε γνωριμίες ή συναναστροφές που δεν εγκρίνετε σαν ηθική στάση στη ζωή γιατί συνήθως τις μεταβατικές εποχές αποκτάτε λανθασμένες συνήθειες τις οποίες ταλαιπωρήστε να αποβάλετε αργότερα.\nΟ οικονομικός τομέας τείνει να βελτιώνεται με αργό ρυθμό. Δάνεια και εκκρεμότητες βρίσκουν τρόπο καινούριας διαπραγμάτευσης. Καινούρια έξοδα δεν προβάλουν απαραίτητα, παραμένουν όμως ακόμα σε μέτρια κατάσταση τόσο τα χρήματα που θα διαθέτετε, όσο και οι εισπράξεις που θα κάνετε.\nΤέλος η σωματική σας ασφάλεια και υγεία χρειάζεται περισσότερη φροντίδα και προσοχή τον Ιανουάριο και τον Φεβρουάριο, τον Ιούλιο και τον Δεκέμβριο της χρονιάς αυτής.\nΑνήκετε στην τριάδα των ζωδίων εκείνη που ευνοείται περισσότερο και\nδιευκολύνεται να εξελιχθεί και να προχωρήσει επιτυχημένα, όχι μόνο την χρονιά που έρχεται, αλλά και όλη την περίοδο των επόμενων έξι χρόνων.\nΗ στενή προσέγγιση του Κρόνου με τον Πλούτωνα στον Αιγόκερω και η σταθεροποίηση της πορείας του Ουρανού στον Ταύρο σχηματίζουν ένα μεγάλο ισοσκελές τρίγωνο με το ζώδιό σας που μεταφράζεται σε περισσότερη εύνοια από τη συνηθισμένη. Σαν ζώδιο της υπηρεσίας και της εργασίας, σαφώς έχετε να αγωνιστείτε και να δουλέψετε. Ενδεχομένως το ξεκίνημα της νέας χρονιάς να γίνει με αρκετή ψυχολογική αναστάτωση εξ αιτίας κάποιων περιστατικών.\nΣας επισημαίνω όμως ότι η χρονιά κρύβει ενδιαφέρον, εξελίξεις ευχάριστες και ενδιαφέρουσες γνωριμίες. Όλα μπορούν να πάνε καλύτερα αν και εσείς με τη σειρά σας, βοηθήσετε περισσότερο τον εαυτό σας.\nΜπορεί οι περισσότεροι να έχετε ακόμα ψυχολογικά προβλήματα και αυτά οφείλονται στις ταλαιπωρίες των τεσσάρων προηγούμενων χρόνων. Η νέα εποχή όμως που αρχίζει έχει σκοπό να σας αποκαταστήσει, να σας ενισχύσει και να δώσει μεγαλύτερη χαρά και ικανοποίηση στην ψυχή σας.\nΞεπεράστε την ανασφάλεια που σας διακατέχει κατά περιόδους και την ανάγκη να στηρίζεστε σε κάποιον ή σε κάτι. Είναι βέβαιο ότι, αν όχι γρήγορα, αλλά σταδιακά, έρχονται καλύτερες μέρες.\nΣτον επαγγελματικό τομέα υπάρχουν καινούριες ευκαιρίες ή όσοι έχετε επηρεαστεί από την κρίση θα μπορέσετε να συντηρήσετε την δουλειά σας και να την προχωρήσετε.\nΕννοώ τους ελεύθερους επαγγελματίες, όσους ασχολείστε με το εμπόριο, τις εξαγωγές ή τον κατασκευαστικό τομέα. Η Άνοιξη θα σας δώσει ευκαιρίες για να τις κυνηγήσετε και αυτό δεν πρέπει να το αρνηθείτε.\nΗ θέση του Δία στον Τοξότη και του Ουρανού στον Ταύρο σας υποχρεώνουν με λίγη κουραστική διαδικασία να επωφεληθείτε γεγονότων και προσφορών ανθρώπων στα επαγγελματικά για να σταθεροποιηθείτε προοδευτικά.\nΤονώνονται οι φιλοδοξίες σας και καταφέρνετε την διάκρισή σας στο ευρύτερο περιβάλλον, επαγγελματικό και κοινωνικό, γεγονός που τροφοδοτεί την ασφάλεια και την ικανοποίηση.\nΌσο για τα αισθηματικά σας, ο τομέας έχει αρκετό ενδιαφέρον, όμως είναι ευαίσθητος και έχει και φάσεις ασάφειας. Ο Ποσειδώνας που κυριαρχεί στους Ιχθείς θα σας γοητεύσει ακόμα μια φορά με την παρουσία ενός προσώπου, αλλά δεν πρέπει να βιαστείτε να δεσμευτείτε σοβαρά πριν φτάσουμε στον Ιούνιο.\nΟ Δίας από την άλλη πλευρά που είναι στον Τοξότη μπορεί να φέρει κάτι από το παρελθόν αλλά δεν πρέπει να ξεγελαστείτε. Πρέπει να το αντιμετωπίσετε στωικά. Υπάρχει πιθανότητα να γοητευτείτε από έναν άνθρωπο που η σχέση σας όμως μαζί του δεν θα σας οδηγήσει πουθενά, ούτε θα εξελιχθεί σε κάτι συγκεκριμένο και απλά θα επαναλαμβάνεται.\nΌσες σας αφορά ο γάμος ή μια σχέση από το παρελθόν, αν είναι ακόμα γεγονός, μπορείτε να την ανανεώσετε ή να την ενισχύσετε με λιγότερα παράπονα και ίσως με ένα καινούριο δημιουργικό στόχο.\nΟικονομικά θα υπάρξουν έξοδα που δεν θα μπορέσετε να αποφύγετε. Οι απώλειες και οι ζημιές των προηγούμενων χρόνων θα απορροφήσουν αρκετό από το τρέχον εισόδημά σας. Οι ελεύθεροι επαγγελματίες θα έχετε εισπράξεις αλλά όχι τα κέρδη του παρελθόντος. Προβλήματα της οικογένειας ή του στενού περιβάλλοντος θα γίνουν αιτία εξόδων τους πρώτους μήνες του 2019.\nΤέλος αποφύγετε να φθείρετε την υγεία σας εξ αιτίας της ευαισθησίας σας στις αντιδράσεις των άλλων. Μην παραμελείτε την ξεκούραση και την ψυχαγωγία σας, την φυσική άσκηση και τα ευχάριστα ταξίδια.Δείτε τη συνέχεια ΕΔΩ!!


Ποιο φέρεται να έχει την υψηλότερη αποτελεσματικότητα κατά του ιού\nΤον προσωπικό του λογαριασμό στο facebook επέλεξε ο καθηγητής Πολιτικής της Υγείας στο LSE, Ηλίας Μόσιαλος για να παρουσιάσει στην κοινότητα μια σύγκριση των τριών εμβολίων κατά του κορονοϊού.\nΟ Ηλίας Μόσιαλος, στην ανάρτησή του, μέσω μιας εικόνας που δημοσίευσε αναφέρεται στα εμβόλια BioTech/Pfizer, NIH/Moderna και Oxford/AstraZeneca.\nΤα στοιχεία τα οποία σύγκρινε ο καθηγητής είναι η αποτελεσματικότητα του κάθε εμβολίου, η πλατφόρμα σχεδιασμού του εμβολίου, η αποθήκευση του κάθε ενός, το κόστος ανά δόση, η δυνατότητα παραγωγής και διαθεσιμότητας δόσεων σύμφωνα με τις ανακοινώσεις των εταιρειών, η πρόσβαση μέσω της ΕΕ και τα νεότερα στοιχεία αναφορικά με την έκτακτη αδειοδότηση.\nΣύγκριση των εμβολίων για COVID-19\nΔημοσιεύτηκε από Ηλίας Μόσιαλος στις Τρίτη, 24 Νοεμβρίου 2020\nεμβόλιοεμβόλιο κορονοϊούΗλίας Μόσιαλοςκορονοϊός\nΝόσησε κανένας από γρίπη, κάπου στον κόσμο. το 2020;\nΝαι, αλλά δεν μας είπε με ποιανού εμβολίου τσιπάκι θα παίζουμε απομακρυσμένα PlayStation 5.\nΤο καλύτερο είναι από τα τρία το μακρύτερο!!!\nΜεγάλη μελέτη. Μας διαφωτισες πλήρως. Αν μας πεις τις παρενέργειες και το ποσό που θα πάρεις από την κάθε εταιρεία τότε θα σκεφτούμε και εμείς αν θα κάνουμε κανένα εμβόλιο. Πόσα χρήματα δίνουν οι εταιρείες για εθελοντές εμβολιων στη φάση 4 που θα ξεκινήσει από τις αρχές του νέου χρόνου;\nΝα τα βάλεις και τα τρία εκεί που ξέρεις και εσύ και εσείς που τους υποστηριζετε και τους πιστεύετε\nΦίλε Χάρη τα έμαθες;\nΤην πατήσαμε! Το σχέδιο άλλαξε. Το τσιπάρισμα θα γίνει τελικά δια μέσου των σαμπουάν: θα λούζεσαι, θα εισέρχεται από τους πόρους του δέρματος στο εσωτερικό του κρανίου και θα ενεργοποιείται με ειδικές συχνότητες απο το 5G δίκτυο, χρησιμοποιώντας τις τρίχες της κεφαλής ως κεραίες! Οπότε η λύση είναι να σταματήσουμε να λουζόμαστε με σαμπουάν, να ξυρίζουμε τα κεφάλια μας τακτικά και να απλώνουμε ένα στρώμα γράσο, για να εφαρμόζει το προστατευτικό αλουμινόχαρτο καλύτερα! Το εναλλακτικό τους σχέδιο είναι (από οτι μου είπε ένας φίλος γνωστού μου, πολύ ψαγμένος), να το βάλουν στις οδοντόκρεμες και να χρησιμοποιούν ως κεραία δέκτη τις οδοντόβουρτσες. Έτσι κάθε φορά που πλένεις τα δόντια, θα επαναπρογραμματίζουν τον εγκέφαλο σου! Γιαυτό θα πρέπει να σταματήσουμε το βούρτσισμα και να κυκλοφορούμε με μια σκελίδα βιολογικό σκόρδο (η μακρομοριακή δομή των συστατικών του, αποτελεί ασπίδα προστασίας στις 5G συχνότητες) κάτω από τη γλώσσα μας! Άσχημα τα πράγματα, αλλα τί να κάνουμε; Να εύχεσαι μόνο, να μην το βάλουν στο χαρτί υγείας...


Η νομπελίστα Χέρτα Μίλερ θα είναι παρούσα σήμερα (8.30 μ.μ.) στο Γκαίτε.\n• Η συγγραφέας Χέρτα Μίλερ θα είναι παρούσα σήμερα (8.30 μ.μ.) στο Ινστιτούτο Γκαίτε (Ομήρου 14-16) όπου θα προβληθεί το ντοκιμαντέρ του John Alber Jansen «Χέρτα Μίλερ - Το αλφάβητο του φόβου» (Ολλανδία 2015, 55΄). Η εκδήλωση πραγματοποιείται στο πλαίσιο της διοργάνωσης «Αθήνα 2018 - Παγκόσμια Πρωτεύουσα Βιβλίου».\n• Αφιέρωμα στον Φραντς Κάφκα διοργανώνεται σήμερα (6 μ.μ.) στον Βόλο, στο Πανεπιστήμιο Θεσσαλίας, στο πλαίσιο εορτασμού των 100 χρόνων της Τσεχοσλοβακίας/Τσεχικής Δημοκρατίας.\n• Η Δημοτική Θεατρική Κοινωφελής Επιχείρηση Καβάλας (ΔΗΠΕΘΕΚ) παρουσιάζει το μυθιστόρημα του Κοσμά Χαρπαντίδη «Το άκυρο αύριο» (εκδ. Πόλις) στις 8 μ.μ. στο θέατρο «Αντιγόνη Βαλάκου».\n• Παγκόσμια Ημέρα Ποίησης: ο Ιανός και περισσότεροι από 70 άνθρωποι του πνεύματος διοργανώνουν μεγάλο αφιέρωμα στην ποίηση. Στις 7 μ.μ., στο βιβλιοπωλείο του Ιανού, Σταδίου 24.\n• Με αφορμή τον εορτασμό της Παγκόσμιας Ημέρας Ποίησης, ο Φίλιππος Τσαλαχούρης και οι μαθητές του από την τάξη σύνθεσης του Ωδείου Αθηνών παρουσιάζουν τραγούδια για φωνή & πιάνο σε ποίηση Λαπαθιώτη, Σαχτούρη, Λειβαδίτη, Καρυωτάκη και Σαραντάρη.\n• Η Αγγελική Τουμπανάκη συμπράττει με τη Μαρία Φαραντούρη στο Ιδρυμα Μιχάλης Κακογιάννης. Στις 9 μ.μ., Πειραιώς 206.\n• Πρεμιέρα της παράστασης «Βάκχες» του Ευριπίδη σε σκηνοθεσία Αρη Μπινιάρη. Στις 8.30 μ.μ., στη Στέγη του Ιδρύματος Ωνάση, Λ. Συγγρού 107-109.


Άζωτο & Μορφές αζώτου - Farmacon - Blog - Η #1 online αγροτική εφαρμογή\nΤο κλειδί για τη βελτιστοποίηση της χρήσης του αζώτου από ένα φυτό βρίσκεται στην κατανόηση των διαφορετικών μορφών που μπορεί να πάρει και με το να γνωρίζουμε πώς αλληλεπιδρά η κάθε μορφή αζώτου, όχι μόνο με το φυτό αλλά και με το αναπτυσσόμενο μέσον του.\nΚάθε ζωντανό ον στη Γη απαιτεί κάποια μορφή αζώτου για να συνεχίσει να ζει, να αναπαράγεται και να αναπτύσσεται.\nΑυτό το άφθονο στοιχείο - σχεδόν το 80% της ατμόσφαιρας της Γης αποτελείται από άζωτο - διαδραματίζει βασικό ρόλο στην παραγωγή των αμινοξέων.\nΤα αμινοξέα είναι τα δομικά στοιχεία των πρωτεϊνών και οι πρωτεΐνες αποτελούν μέρος κάθε κυττάρου που βρίσκεται στα φυτά και στα ζώα.\nΤο άζωτο επίσης αποτελεί βασικό παράγοντα της ανάπτυξης των νουκλεϊνικών οξέων τα οποία με τη σειρά τους είναι δομικές μονάδες του DNA και RNA (φορείς γενετικών πληροφοριών).\nΑνάμεσα στα απαραίτητα στοιχεία για την κατάλληλη ανάπτυξη των φυτών, το άζωτο είναι το πιο σημαντικό και περιέχεται μέσα στο φυτό στις υψηλότερες συγκεντρώσεις.\nΜόνο τρία άλλα στοιχεία μπορούν να ανταγωνίζονται τη σημασία του αζώτου στην ανάπτυξη των φυτών:\n► ο άνθρακας,\n► το υδρογόνο και\n► το οξυγόνο\nΤο άζωτο είναι επίσης απαραίτητο για την παραγωγή χλωροφύλλης. Η σωστή παραγωγή χλωροφύλλης θα οδηγήσει σε πλούσια πράσινη φυτική ανάπτυξη.\nΣημάδια ανεπάρκειας μέσα σε ένα φυτό είναι πάντα εμφανή στο κιτρίνισμα των φύλλων του φυτού. Το άζωτο είναι ένα σχετικά κινητό στοιχείο μέσα σε ένα φυτό, κι έτσι το κιτρίνισμα των φύλλων εμφανίζεται συχνά στην παλαιότερη ανάπτυξη πρώτα, καθώς το φυτό θα προσπαθήσει να διατηρήσει τα κατάλληλα επίπεδα αζώτου στη νεότερη ανάπτυξη.\nΌσον αφορά στις μορφές αζώτου οι οποίες είναι αφομοιώσιμες από τα φυτά, σαφώς και υπάρχουν ιδιαίτερες προτιμήσεις από τη μεριά των φυτών.\nΣε αυτό λοιπόν το σημείο θα πρέπει να κατανοήσουμε τις διαφορετικές μορφές αζώτου, το πώς αυτές αλληλεπιδρούν μεταξύ τους, με το φυτό άλλα και με το έδαφος ή οποιοδήποτε άλλο μέσο καλλιέργειας.\n✔ N2 :\nΣυνήθως αναφέρεται ως ατμοσφαιρικό άζωτο, το οποίο και είναι η πιο κοινή μορφή αζώτου στον πλανήτη, όμως τα φυτά δεν έχουν πρόσβαση σε αυτό. Τούτου λεχθέντος, αυτή η άφθονη πηγή αζώτου δεν μπορεί να αδειάσει ποτέ εντελώς.\nΜέσω μιας πλέον γνωστής διαδικασίας, της αζωτοδέσμευσης, ορισμένοι μικροοργανισμοί που ζουν στο έδαφος έχουν τη δυνατότητα να μετατρέπουν το ατμοσφαιρικό άζωτο σε αμμωνία με τη βοήθεια ειδικών ενζύμων.\nΗ δέσμευση του αζώτου πραγματοποιείται επίσης σε μικρές ποσότητες μέσω των αστραπών.\nΗ πλειονότητα των μικροοργανισμών που μπορούν και δεσμεύουν το άζωτο, ζουν ελεύθερα σε ολόκληρο το έδαφος, αλλά μερικοί από αυτούς είναι γνωστό ότι σχηματίζουν ένα είδος συμβιωτικής σχέσης με τις ρίζες ορισμένων φυτών - τα πιο κοινά είναι τα ψυχανθή.\nΤα ψυχανθή χρησιμοποιούνται συχνά ως καλλιέργεια κάλυψης σε καλλιέργειες υψηλής περιεκτικότητας σε άζωτο, όπως είναι ο αραβόσιτος, κυρίως λόγω της ικανότητάς τους να ενθαρρύνουν τον αποικισμό και την αναπαραγωγή μικροοργανισμών που δεσμεύουν το άζωτο.\nΤο έδαφος μετά από μια καλλιέργεια αραβόσιτου μπορεί να εμφανίζει κάποια έλλειψη σε άζωτο. Μια μετέπειτα καλλιέργεια ψυχανθών θα βοηθήσει στην αναπλήρωση του αζώτου του εδάφους και θα επιτρέψει στον καλλιεργητή να χρησιμοποιήσει ίσως λιγότερα εφαρμοζόμενα αζωτούχα λιπάσματα στην επόμενη καλλιέργεια.\n✔ Οργανικό άζωτο:\nΠρόκειται για το άζωτο που απαντάται στην οργανική ουσία. Υπάρχει σε πολλαπλές μορφές συμπεριλαμβανομένων των ούρων, των κοπράνων και των αποσυντιθέμενων φυτικών και ζωικών πρωτεϊνών. Το οργανικό άζωτο είναι μέρος ενός πολύπλοκου μορίου οργανικού άνθρακα και δεν μπορεί να προσληφθεί άμεσα από τις ρίζες των φυτών.\nΗ οργανική ουσία θα πρέπει να διασπαστεί περαιτέρω από τα μικρόβια του εδάφους και μέσω αυτής της αποσύνθεσης το οργανικό άζωτο μετατρέπεται σε ανόργανες μορφές που χρησιμοποιούνται από τα φυτά (π.χ. νιτρικό αμμώνιο).\nΗ οργανική ύλη είναι μάλλον στατική μέσα στο έδαφος, οπότε εναπόκειται στα μικρόβια να την εντοπίσουν και να την καταναλώσουν. Για αυτή τη διαδικασία απαιτείται χρόνος αρκετός. Ο ρυθμός με τον οποίο διασπάται η οργανική ύλη εξαρτάται από τις περιβαλλοντικές συνθήκες εντός του εδάφους.\nΣε θερμό έδαφος που έχει επαρκή επίπεδα υγρασίας, ο ρυθμός αποσύνθεσης θα είναι υψηλότερος σε σύγκριση με ένα έδαφος του οποίου τα χαρακτηριστικά δεν ευνοούν τη μικροβιακή δραστηριότητα.\nΔεδομένου ότι οι ρυθμοί αποσύνθεσης μπορούν να ποικίλουν ανάλογα με το κάθε διαφορετικό είδος οργανικού υλικού που χρησιμοποιείται ως εισροή λιπάσματος, είναι μάλλον δύσκολο να προβλεφθεί πόσο από την οργανική ύλη αλλά και πότε θα μετατραπεί σε μορφή αζώτου που μπορεί να χρησιμοποιηθεί στο φυτό.\nΤο ποσοστό του αζώτου που εμφανίζεται στις ετικέτες των εμπορικών σκευασμάτων οργανικής ουσίας είναι κατά προσέγγιση.\nΤο άζωτο και άλλα στοιχεία περιέχονται σε ένα οργανικό σκεύασμα, μόνο με αποσύνθεση από τα μικρόβια του εδάφους και μόνο υπό τις ευνοϊκές συνθήκες για αυτά, θα απελευθερωθούν και θα μετατραπούν σε μορφές κατάλληλες και αφομοιώσιμες από τα φυτά.\nΕίναι η πρώτη αφομοιώσιμη μορφή αζώτου για τα φυτά η οποία και προκύπτει από την αποσύνθεση την οργανικής ουσίας. Λαμβάνει χώρα μια διαδικασία γνωστή ως ανοργανοποίηση (ή αμμωνιοποίηση), η οποία συμβαίνει σε μεγαλύτερους και ταχύτερους ρυθμούς κατά τους θερινούς μήνες, σε υγρά και ζεστά εδάφη.\nΣε αυτήν την περίπτωση που το φυτό λαμβάνει την αμμωνιακή μορφή του αζώτου, αυτή μετατρέπεται αυτομάτως σε πρωτεΐνες.\nΤο αμμώνιο υφίσταται στο έδαφος ως κατιόν, ένα θετικά φορτισμένο ιόν. Αυτό εξηγεί τον τρόπο με τον οποίο το αμμώνιο συμπεριφέρεται στο έδαφος. Τα σωματίδια του εδάφους έχουν αρνητικό φορτίο και τα θετικά φορτισμένα ιόντα αμμωνίου έλκονται από αυτά. Αυτή η έλξη προκαλεί το έδαφος να διατηρεί το αμμώνιο, επιτρέποντάς του να παραμείνει και να μην ξεπλυθεί κατά τη βροχή ή την άρδευση.\nΗ ένταση με την οποία το έδαφος συγκρατεί τα ιόντα αμμωνίου καθορίζεται από την ικανότητα ανταλλαγής κατιόντων (CEC) του εδάφους. Τα εδάφη που έχουν ικανότητα ανταλλαγής κατιόντων έχουν κατ’επέκταση υψηλότερα επίπεδα αργίλου και αποσυντεθημένη οργανική ύλη (χούμο) καθώς και την ικανότητα να διατηρούν αρκετά μεγάλες ποσότητες νερού. Ένα έδαφος που είναι αμμώδες και αργιλώδες θα έχει χαμηλή ικανότητα ανταλλαγής κατιόντων.\nΥπάρχουν και άλλα στοιχεία τα οποία συμμετέχουν στη διαδικασία της CEC, όπως για παράδειγμα το Mg και το Ca. Η ικανότητα δέσμευσης του αμμωνίου στο έδαφος σημαίνει ότι αυτό δεν είναι πιθανό να απομακρυνθεί και να καταλήξει με έκπλυση στα υπόγεια ύδατα. Ωστόσο, σε αυτή τη διαπίστωση μάλλον υπάρχει και ένα κόστος.\nΈρευνες ετών έχουν δείξει πως η αμμωνιακή μορφή του αζώτου έχει ανεπιθύμητα αποτελέσματα όταν χρησιμοποιείται ως πρώτη πηγή αζώτου. Με την πάροδο του χρόνου, μπορεί να συμβούν συμπτώματα τοξικότητας αμμωνίου, ανωμαλίες στη φυσιολογική ωρίμανση των καρπών, αποσύνθεση των εσωτερικών αγγειακών ιστών, περιορισμός της πρόσληψης του νερού κ.α.\nΩστόσο, τις περισσότερες φορές αυτό δεν είναι και τόσο ανησυχητικό, καθώς η αμμωνιακή μορφή του αζώτου δεν μπορεί να παραμείνει στο έδαφος για μεγάλο χρονικό διάστημα. Μέσα από μια άλλη βιολογική διαδικασία, το αμμώνιο θα μετατραπεί σε μια διαφορετική μορφή αζώτου - τη μορφή του νιτρικού άλατος.\n✔ Νιτρικό άζωτο:\nΜέσω μιας διαδικασίας που ονομάζεται νιτροποίηση, το αμμωνιακό άζωτο μετατρέπεται σε νιτρικό άζωτο με εξειδικευμένους μικροοργανισμούς εδάφους (βακτήρια). Όπως το αμμωνιακό άζωτο, έτσι και το νιτρικό άζωτο είναι μια μορφή αζώτου που χρησιμοποιείται άμεσα από τα φυτά. Όπως η ανοργανοποίηση, η νιτροποίηση επίσης είναι μια βιολογική διαδικασία που λαμβάνει χώρα σε υψηλότερα ποσοστά όταν το έδαφος είναι ζεστό και υγρό.\nΚατά τους θερμούς μήνες, η νιτροποίηση του αμμωνιακού αζώτου στο νιτρικό άζωτο μπορεί να συμβεί μέσα σε λίγες μόνο ημέρες. Το νιτρικό άζωτο είναι η μορφή του αζώτου που χρησιμοποιείται συχνότερα από τα φυτά λόγω της προσβασιμότητάς του όταν βρίσκεται στη ζώνη ριζοβολίας και χρησιμοποιείται άμεσα στην παραγωγή νέων φύλλων και φυτικών στελεχών.\nΤο νιτρικό άζωτο στα νέα φύλλα θα μετατραπεί σε αμινοξέα με την ενέργεια που παράγεται μέσω της φωτοσύνθεσης.\nΣε αντίθεση με την αμμωνιακή μορφή του αζώτου, το νιτρικό ιόν είναι ένα αρνητικά φορτισμένο ιόν και δεν συμμετέχει στη διαδικασία ανταλλαγής κατιόντων. Λόγω του αρνητικού του φορτίου δεν μπορεί να δεσμευθεί από τα επίσης αρνητικά φορτισμένα σωματίδια του εδάφους. Είναι αυτό το επόμενο αρνητικό φορτίο που μπορεί να δημιουργήσει πιθανά προβλήματα με τα νιτρικά άλατα στο έδαφος.\nΠοιό ακριβώς θα είναι το πρόβλημα που μπορεί να προκύψει;\nΜε το επόμενο πότισμα ή βροχόπτωση, το νιτρικό άζωτο μπορεί εύκολα να ξεπλυθεί μέσω του εδάφους, ενδεχομένως καταλήγοντας σε λίμνες, ποτάμια, ρέματα και υπόγεια ύδατα με ποικίλες περιβαλλοντικές συνέπειες.\nΤα νιτρικά άλατα αποτελούν μέρος της φυσικής βιολογικής διεργασίας κατά την οποία αποσυντίθεται η οργανική ύλη, αλλά η υπερβολική χρήση νιτρικών αλάτων στη γεωργία οδηγεί σε υψηλές ποσότητες νιτρικού άλατος οι οποίες απορρέουν.\nΑπό την άλλη πλευρά, το αρνητικά φορτισμένο νιτρικό άζωτο, είναι κατάλληλο στην περίπτωση των υδροπονικών καλλιεργειών. Αναμιγνύεται καλά με το νερό και ταξιδεύει εύκολα μέσα στο νερό και τείνει να ρέει ελεύθερα μέσα από ένα μέσο ρίζας ή υποστρώματος χωρίς τον κίνδυνο υπερβολικής συσσώρευσης.\nΚαιρός για απονιτροποίηση…\nΟι διάφοροι μετασχηματισμοί που υφίσταται το άζωτο κατά τη διάρκεια της διαδρομής του από την κατάσταση του ατμοσφαιρικού αζώτου μέχρι τη μορφή νιτρικού άλατος αποτελούν μέρος μιας μεγαλύτερης συνολικής διεργασίας που ονομάζεται κύκλος αζώτου.\nΜε τη βοήθεια της εξειδικευμένης μικροβιακής ζωής και των σωστών συνθηκών εδάφους, το άζωτο στην ατμόσφαιρα μετατρέπεται σε μορφές αφομοιώσιμες από τα φυτά.\nΓια να ολοκληρωθεί όμως ο κύκλος του αζώτου, υπάρχει ακόμη ένας μετασχηματισμός απαραίτητος να συμβεί.\nΜέσα από μια διαδικασία που ονομάζεται απονιτροποίηση, το άζωτο μετατρέπεται από τη μορφή νιτρικού άλατος πίσω στην αέρια μορφή αζώτου, απ’όπου εν συνεχεία ξαναξεκινάει αέναα η όλη διαδικασία.\nΗ απονιτροποίηση είναι μια άλλη διαδικασία που περιλαμβάνει την συνδρομή των εξειδικευμένων μικροβίων, αλλά λαμβάνει χώρα υπό πολύ διαφορετικές εδαφολογικές συνθήκες σε σχέση με εκείνες που αναφέρθηκαν προηγουμένως.\nΗ διαδικασία αυτή θα λάβει χώρα μόνο υπό αναερόβιες συνθήκες όταν υπάρχει ελάχιστο ή καθόλου οξυγόνο. Κατά τη διάρκεια περιόδων κατά τις οποίες το χώμα είναι πλήρως κορεσμένο με νερό, όπως και μετά από μια πλημμύρα, θα υπάρξει απονιτροποίηση των νιτρικών και θα προκύψει έστω κάποια ποσότητα αφομοιώσιμου από τα φυτά αζώτου, στο έδαφος.\nΜελετώντας προσεκτικά τον κύκλο του αζώτου, είναι δυνατό να δούμε το αποτέλεσμα που μπορεί να έχει στο συνολικά διαθέσιμο για τα φυτά άζωτο.\nΧωρίς επαρκές άζωτο, η ανάπτυξη των φυτών είναι αργή και ανεπαρκής. Τι σημαίνει αυτό;\nΚίτρινα φύλλα θα αρχίσουν να αντικαθιστούν τα όμορφα, υγιή, πράσινα φύλλα που όλοι γνωρίζουμε, το μέγεθος και η ποιότητα της απόδοσης των φυτών θα φθίνουν επίσης.\nΗ κατανόηση των διαφορετικών μορφών αζώτου και των τρόπων συμπεριφοράς τους στο έδαφος θα επιτρέψει σε έναν καλλιεργητή να λάβει σωστές αποφάσεις σχετικά με την υγεία των φυτών και την κατάλληλη θρέψη τους.\nΧρειάζεται μόνο μια εποχή ακατάλληλης διαχείρισης αζώτου για έναν καλλιεργητή ώστε να δει και να συνειδητοποιήσει ακριβώς γιατί αυτό το στοιχείο έχει κριθεί τόσο πολύ απαραίτητο.


Κλείνει η συμφωνία με την τρόικα για το πακέτο μέτρων - Fpress.gr\nΚλείνει η συμφωνία με την τρόικα για το πακέτο μέτρων\nΠρόοδος σημειώθηκε στις διαβουλεύσεις του υπουργού Οικονομικών με την τρόικα για το πακέτο των 11,9 δισ. ευρώ, κατά την τετράωρη συνάντηση που είχαν αργά το βράδυ της Πέμπτης. «Το πακέτο θα κλείσει 100% τώρα» ανέφερε κορυφαίο στέλεχος του υπουργείου Οικονομικών, κάτι που σημαίνει ότι επιδίωξη του οικονομικού επιτελείου είναι να υπάρξει συμφωνία για τα μέτρα ακόμη και σήμερα, Παρασκευή. Η νέα συνάντηση του Γ. Στουρνάρα με τους εκπροσώπους των δανειστών έχει προγραμματισθεί για τις 16:00.\nΠληροφορίες αναφέρουν ότι τα μέτρα που έχουν ήδη συμφωνηθεί και αφορούν μισθούς, συντάξεις και επιδόματα φθάνουν τα 7,5 δισ. ευρώ συμπεριλαμβανομένης της αύξησης του ορίου ηλικίας συνταξιοδότησης από τα 65 στα 67 έτη. Επιπλέον έχουν ήδη συμφωνηθεί διαρθρωτικά μέτρα ύψους περίπου 2 δισ. ευρώ και υπολοίπονται 2 - 2,5 δισ. ευρώ.\nΑν και το κλίμα κατά τη συνάντηση με την τρόικα ήταν καλύτερο από αυτό της Τετάρτης, όταν ο Πολ Τομσεν άσκησε ασφυκτικές πιέσεις για περαιτέρω μειώσεις σε μισθούς, συντάξεις και επιδόματα, τα αιτήματα αυτά διατυπώθηκαν εκ νέου και την Πέμπτη. Ο υπουργός Οικονομικών φέρεται -σύμφφνα με κύκλους του υπουργείου Οικονομικών- να είπε: «Δεν υπογράφω, θα φύγω».\nΣτέλεχος του υπουργείου Οικονομικών ανέφερε ότι «υπήρξε κάποια πρόοδος· βέβαια παραμένει ένα κενό ακόμα. Αλλά υπάρχουν πρωτότυπες ιδέες για το πως μπορεί να καλυφθεί. Δεν μπορούμε να πούμε τι, γιατί δεν έχουμε συμφωνήσει με τις προϊστάμενες αρχές [πολιτικοί αρχηγοί και ΕΕ, ΔΝΤ]».


Ημερίδα στην Αγιά με τη συμμετοχή 215 αθλητών – ΕΛΛΗΝΙΚΗ ΟΜΟΣΠΟΝΔΙΑ ΤΖΟΥΝΤΟ\nPrevious PostΗλιάδης vs Ιζούμι στο hjf.gr\nHome / ΝEA / Ημερίδα στην Αγιά με τη συμμετοχή 215 αθλητών\nΗμερίδα στην Αγιά με τη συμμετοχή 215 αθλητών\nΜε απόλυτη επιτυχία, παρουσία πλήθους κόσμου, πραγματοποιήθηκε στο κλειστό δημοτικό γυμναστήριο της Αγιάς ημερίδα στην οποία συμμετείχαν 20 σύλλογοι και 250 αθλητές από όλη την Ελλάδα. Επρόκειτο για μια πολύ σημαντική ημερίδα, που συνδιοργανώθηκε από την Πανελλήνια Ομοσπονδία του αθλήματος και τον Αθλητικό Οργανισμό του Δήμου Αγιάς, με σκοπό τη διάδοση του Ολυμπιακού αυτού εντυπωσιακού αγωνίσματος.\nΤους αθλητές, τους προπονητές, τους διαιτητές και τα συνοδευτικά μέλη των αποστολών καλωσόρισαν ο δήμαρχος της κωμόπολης Βασίλειος Κουτσαντάς και ο πρόεδρος του Αθλητικού Οργανισμού Γεώργιος Μάτης. Επίσης, σύντομους χαιρετισμούς απηύθυναν ο πρόεδρος της Ελληνικής Ομοσπονδίας Τζούντο Ευάγγελος Σουφλέρης και ο αντιπρόεδρος Γεώργιος Στουκογιώργος, οι οποίοι δήλωσαν εντυπωσιασμένοι από τη διοργάνωση και από την πολύ μεγάλη συμμετοχή, υποσχέθηκαν αμέριστη συμπαράσταση σε όλους εκείνους που αγκαλιάζουν και βοηθούν το άθλημα και προανήγγειλαν, κάτω από τις επευφημίες και το ζεστό χειροκρότημα του κόσμου, τη διεξαγωγή στην Αγιά τον Φεβρουάριο του 2008 του Πανελλήνιου Πρωταθλήματος Εφήβων.\nΤο «παρών» στην ημερίδα έδωσαν, μεταξύ άλλων, η πρόεδρος του Δημοτικού Συμβουλίου Αγιάς Σοφία Σοφολόγη-Μπαλταγιάννη, ο πρόεδρος του Οργανισμού Κοινωνικής Αλληλεγγύης και Πρόνοιας Αθανάσιος Δημούλης, ο πρόεδρος του Πολιτιστικού Οργανισμού Αντίγονος Βατζιάς κ.α.\nΟι Σύλλογοι που συμμετείχαν είναι οι εξής: Ακαδημία Τζούντο Πλαταμώνα (με 50 αθλητές), Ακαδημία Τζούντο Ποταμιάς (25), Όγχηστος Πλατυκάμπου (20), Μαγνησία Τζούντο (10), Προμηθέας Λάρισας (10), Σ.Β.Α. Λάρισας (10), Μύτικας Λιτοχώρου (10), Ερμής Λεπτοκαριάς (5), Σάκουρα Κατερίνης (5), Ηρακλής Θεσσαλονίκης (5), Χ.Α.Ν. Θεσσαλονίκης (5), Άρης Θεσσαλονίκης (5), Αίαντας Τρικάλων (4), Φιλιππίδης Αμπελώνα (4), Αμπελόκηποι Λάρισας (4), Νεάπολη Θεσσαλονίκης (5), Ομορφοχώρι (10), Ήφαιστος Λάρισας (10) και Παύλος Βοιωτίας (3).\nΑξίζει βέβαια να σημειωθεί και η πρώτη συμμετοχή του νεοσύστατου Γυμναστικού Συλλόγου «Ηρακλής» Αγιάς με πέντε αθλητές και με προπονητές τους Θεόδωρο Μπίμπο και Δήμο Κακαργιά.\nΜετά το πέρας της ημερίδας σε όλους τους αθλητές δόθηκαν μετάλλια και αναμνηστικά διπλώματα.\nΈντεκα ελληνικοί σύλλογοι στο τουρνουά της ΣόφιαςNext Post


Συνελήφθη ο πρώην δήμαρχος Ζαχάρως Πανταζής Χρονόπουλος | Enallaktikos.gr\nΣυνελήφθη ο πρώην δήμαρχος Ζαχάρως του νομού Ηλείας, Πανταζής Χρονόπουλος καθώς εκκρεμούσε σε βάρος του καταδικαστική απόφαση για εμπρησμό. Ο πρώην δήμαρχος συνελήφθη από άνδρες του αστυνομικού τμήματος Αλίμου όπου και κρατείται .\nΟ Χρονόπουλος έχει καταδικαστεί σε 10 χρόνια ποινή κάθειρξης για εμπρησμό. Υπενθυμίζεται ότι ο κ. Χρονόπουλος διετέλεσε επίσημα δήμαρχος στον Δήμο Ζαχάρως από τον Οκτώβριο του 2002 μέχρι τον Ιούλιο του 2010, όταν τέθηκε σε αργία με απόφαση του Υπουργείου Εσωτερικών.\nΩστόσο, διεκδίκησε ξανά τη δημαρχία στις αυτοδιοικητικές εκλογές του Νοεμβρίου 2010 και εξελέγη δήμαρχος με 56%, χωρίς όμως τυπικά να μπορεί να ασκήσει τα καθήκοντά του, όντας σε αργία.\nΔήμος Ζαχάρως, εμπρησμός, σύλληψη


New Single : MGMT – LITTLE DARK AGE – Rodon FM\nNew Single : MGMT – LITTLE DARK AGE\nΟι MGMT κυκλοφορούν νέο single και μας προετοιμάζουν ευχάριστα για το πολυαναμενόμενο νέο τους άλμπουμ με τίτλο “Little Dark Age“.\nΤο τραγούδι ξεκίνησε σαν ιδέα σε ένα studio session την άνοιξη του 2017 και μετά από ένα χρόνο ηχογραφήθηκε επίσημα και τελειοποιήθηκε στη Νέα Υόρκη και το Λος Άντζελες. Το κομμάτι συνοδεύεται από ένα σκοτεινό, cinematic βίντεο με αστείες και σουρεαλιστικές σκηνές των Andrew VanWyngarden και Ben Goldwasser, με φανταχτερά gothic ρούχα.\nΤο τέταρτο άλμπουμ της μπάντας θα κυκλοφορήσει στις αρχές του 2018 σε παραγωγή των: MGMT, Patrick Wimberly (Chairlift, Kelela, Blood Orange) και φυσικά τον παραγωγό που τους ανέδειξε Dave Fridmann (Flaming Lips, Spoon, Tame Impala). Η μπάντα ανακοίνωσε μέσω του Twitter ότι το νέο τους άλμπουμ θα τιτλοφορείται “Little Dark Age”.\nΟι MGMT δημιουργήθηκαν το 2002, με το εμβληματικό άλμπουμ “Oracular Spectacular” που ήταν υποψήφιο και για Grammy το 2007.


αντιρατσισμός / Θανάσης Κούρκουλας / 09.05.2012\nΗ ρατσιστική πρόκληση των στρατοπέδων συγκέντρωσης και η στοχοποίηση των μεταναστών ως «υγειονομική βόμβα» ήταν απίστευτης έκτασης. Εξίσου σοβαρή ήταν η επίθεση στα δικαιώματα των οροθετικών γυναικών φορέων του AIDS, με την πρωτοφανή διαπόμπευση των πιο ευάλωτων θυμάτων της κρίσης.\nΌλα αυτά έδωσαν αέρα στους Χρυσαυγίτες να απευθύνονται σε διευρυμένο ακροατήριο, προσποιούμενοι τους «ράμπο» που θα καθαρίσουν την κοινωνία από τους εξαθλιωμένους και το σάπιο πολιτικό σύστημα.\nΠΑΣΟΚ και ΝΔ πίστεψαν πως, με τη ρατσιστική προπαγάνδα, τα κόμματα του μνημονίου θα τη βγάλουν καθαρή, η Αριστερά θα στριμωχτεί και τα ποσοστά της θα περιοριστούν. Τελικά, εκτός από την εκλογική επιβίωση και την επανεκλογή του ρατσιστικού διδύμου Χρυσοχοΐδη-Λοβέρδου απέτυχαν οικτρά. Μοναδικό προφανές αποτέλεσμα ήταν η εκτίναξη των ποσοστών των νεοναζί πάνω ακόμα και από το 6% που τους έδιναν οι πιο γαλαντόμες δημοσκοπήσεις.\nΌμως, παρά την εκλογική επιτυχία των φασιστών, τους κόπηκε η φόρα εκεί που μετράει περισσότερο: στους δρόμους, τις γειτονιές, τις πόλεις και τα χωριά. Κι αυτό δεν οφείλεται στις αντιφασιστικές κορώνες Βενιζέλου-Σαμαρά, που μάλλον τους διαφήμισαν ως... εχθρούς του κατεστημένου. Καθοριστικό ρόλο έπαιξαν οι προεκλογικές αντιρατσιστικές και αντιφασιστικές δράσεις που σημάδεψαν την προεκλογική περίοδο.\nΉδη από τις 24 Μάρτη, με αφορμή την παγκόσμια μέρα κατά του ρατσισμού, λίγο πριν από την επίσημη έναρξη της προεκλογικής περιόδου, Έλληνες και μετανάστες διαδήλωσαν στο κέντρο της Αθήνας και της Θεσσαλονίκης με κεντρικό σύνθημα: Ντόπιοι και μετανάστες ενωμένοι. Δεκάδες αντιρατσιστικές εκδηλώσεις έγιναν σε γυμνάσια και λύκεια. Στην Καλλιθέα, η αντιρατσιστική συναυλία που έγινε στην πλατεία Δαβάκη στα τέλη Μαρτίου, συγκέντρωσε πάνω από 2.000 κόσμο.\nΈνα μήνα αργότερα, χιλιάδες διαδηλωτές συμμετείχαμε στην ενωτική διαδήλωση στις 24 Απρίλη από την Ομόνοια στη Βουλή ενάντια στα στρατόπεδα συγκέντρωσης και τους νεοναζί. Στο μεσοδιάστημα, αντιρατσιστικές και αντιφασιστικές οργανώσεις – ανάμεσά τους η Κίνηση «Απελάστε το Ρατσισμό»– διοργάνωσαν εκδηλώσεις και συζητήσεις σε γειτονιές και πόλεις της χώρας ενάντια στα νέα Άουσβιτς.\nΣτις 4/5, δύο μόλις μέρες πριν τις εκλογές, συλλογικότητες δικαιωμάτων οργάνωσαν συγκέντρωση συμπαράστασης στις οροθετικές γυναίκες έξω από τον ανακριτή, όπου τις οδήγησαν για να προφυλακιστούν. Όμως η πιο μεγάλη προεκλογική μάχη δόθηκε απέναντι στην παρακρατική συμμορία των φασιστών της Χρυσής Αυγής...\nΟι Χρυσαυγίτες δεν κατάφεραν να στήσουν ούτε ένα προεκλογικό περίπτερο στην Αθήνα. Σε πολλές περιοχές οι διακομματικές επιτροπές και οι δημοτικές αρχές τους το αρνήθηκαν, χαρακτηρίζοντάς τους ως ανεπιθύμητους (π.χ. Νέα Ιωνία). Αλλού πήραν «άδεια», αλλά δεν τόλμησαν να εμφανιστούν (π.χ. Περιστέρι). Όπου «περιόδευαν», η κατακραυγή ήταν καθολική.\nΤους πέταξαν έξω οι Κρητικοί από τα χωριά του Ηρακλείου, με κορυφαία την ιστορική Βιάννο, όπου οι κάτοικοι τους πήραν στο κυνήγι. Στη Λιβαδειά και στην Άρτα ο κόσμος τους πέταξε από τις πλατείες με τις κλοτσιές και τους έσωσε η αστυνομία. Στο ιστορικό Δίστομο, το Χορτιάτη και τη Σκόπελο ματαιώθηκαν οι προγραμματισμένες ναζιστικές παρελάσεις από τις αντιδράσεις. Στη Λαμία δεν τους άφησαν να μιλήσουν στο δημοτικό συμβούλιο.\nΣτο Παλαιό Φάληρο και στην πόλη του Ηρακλείου, Χρυσαυγίτες πολιορκήθηκαν από κόσμο και έκαναν συγκεντρώσεις φρουρούμενοι από διμοιρίες των ΜΑΤ. Σε περιοχές όπου τοπικά κανάλια έδωσαν δημόσιο βήμα στους φασίστες, οργανώθηκαν διαμαρτυρίες ενάντια σε νεοναζί και τηλεπαρουσιαστές (Γιάννενα, Βόλος, Νάξος).\nΑκόμα και σε περιοχές του κέντρου της Αθήνας, που οι Χρυσαυγίτες θεωρούν «κάστρα», έγιναν περιοδείες του ΣΥΡΙΖΑ και μοιράστηκε προεκλογικό υλικό και αντιφασιστικά φυλλάδια της Κίνησης «Απελάστε το Ρατσισμό». Όπως για παράδειγμα στη Λαϊκή Αγορά του Αγίου Παύλου, σε μικρή απόσταση από τα κεντρικά γραφεία των νεοναζί. Ακόμα και στον Άγιο Παντελεήμονα, αντιφασίστες κάτοικοι όργωσαν την περιοχή, διανέμοντας χιλιάδες αντιναζιστικά φυλλάδια πόρτα-πόρτα.\nΠαρά την εκλογική επιτυχία των φασιστών, η μαζική ενωτική αντιφασιστική δράση, που ξεκίνησε πριν τις εκλογές, βάζει σοβαρή υποθήκη για ένα μεγάλο ενωτικό αντιφασιστικό κίνημα που έχει κάθε δυνατότητα να συντρίψει τους φασίστες σε κάθε γειτονιά και να τους πετάξει έξω από τη Βουλή.\nΗ στημένη προπαγάνδα πως βοηθάνε γιαγιάδες και μικρά παιδιά, η οποία υιοθετείται και από μεγάλα συγκροτήματα του Τύπου, μπορεί να απαντηθεί σε κάθε γειτονιά, χώρο δουλειάς, σχολείο και σχολή από το κίνημα πραγματικής αντίστασης στις πολιτικές της φτώχειας και της ανεργίας.\nΟ εκλογικός θρίαμβος της Αριστεράς χρειάζεται να μετουσιωθεί σε δύναμη στους αγώνες, ενίσχυση της αντιρατσιστικής και αντιφασιστικής προπαγάνδας. Η συντριπτική πλειοψηφία του κόσμου έδειξε περίτρανα με την ψήφο του στις εκλογές πως ο βασικός του εχθρός παραμένει το σύστημα και όχι τα εξαθλιωμένα θύματά του. Η ευκαιρία που έχει το κίνημα και η Αριστερά είναι ιστορική. Ας μην την αφήσουμε να πάει χαμένη.


Εργασία και χαρά... στο χωριό! - PopArt\nΤα τελευταία χρόνια, έχω την δυνατότητα να μεταφέρω την έδρα της εργασίας μου στο χωριό κατά τη διάρκεια του καλοκαιριού. Αυτό έχει τις ομορφιές του αλλά και τις δυσκολίες του, σου το λέω εκ πείρας, δεν είναι παίξε-γέλασε! Είπα λοιπόν να μοιραστώ την εμπειρία μου με τους αναγνώστες της φιλόξενης πύλης Sheblogs.eu στο άρθρο Εργασία με υπολογιστή στο χωριό ή το εξοχικό το καλοκαίρι. Η έμπνευση για το άρθρο ήταν … μια προέκταση USB που χρησιμοποιώ για το στικάκι 3G και ένας γρύλος που είχε γαντζωθεί πάνω του και δεν έλεγε να ξεκολλήσει. Σκέφτηκα πόσα απρόοπτα και αστεία έχω αντιμετωπίσει τα τελευταία χρόνια της εξ’ αποστάσεως εργασίας μου και ότι θα ήταν καλή ιδέα να τα μοιραστώ και με άλλους που σκοπεύουν να κάνουν κάτι παρόμοιο.\nΜη βιαστείς να ζηλέψεις τη γνωστή σου που παραθερίζει σε χωριό της Κρήτης, κάνει τα μπανάκια της και τρώει τα πιλαφάκια της! Η εργασία εκτός έδρας δεν είναι για όλους, έχει απρόοπτα και χρειάζεται οργάνωση για να μην σου βγει ξινή η εμπειρία, των διακοπών αλλά και της εργασίας.\nΘυμάμαι ότι την πρώτη χρονιά που εργάστηκα στο χωριό με σύνδεση 3G, έντρομη συνειδητοποίησα ότι η ταχύτητα του δικτύου υποβαθμιζόταν φρικτά μέσα στο παλιό πετρόχτιστο σπίτι μας και πως μια λύση ήταν ή να δουλεύω στην αυλή (κάτι που ήταν αδύνατο εκτός από τις πολύ πρωινές ώρες) ή να χρησιμοποιήσω ένα καλώδιο USB σαν προέκταση για το στικάκι μου έτσι ώστε εγώ να είμαι μέσα και το στικάκι-κεραία να είναι κρεμασμένο έξω και να πιάνει καλύτερα.\nΤι αναγκάζεται να κάνει ο άνθρωπος για να μπει στο ίντερνετ!!!\nΡίξτε μια ματιά και στο Sheblogs.eu θα βρείτε πολλά και ποιοτικά άρθρα με πρωτότυπο περιεχόμενο για χειροτεχνίες, μαγειρική, κηπουρική και πολλά άλλα.\nmammasworkathome.eusheblogs.euεργασία από απόσταση\nΧρήσιμο μαραφέτι για τους λάτρεις των μπαλονιών!


Θεσσαλονίκη: Φωτιές σε Ευκαρπία και Λητή | Στη Φόρα\nΑρχική Ελλάδα Θεσσαλονίκη: Φωτιές σε Ευκαρπία και Λητή\nΟ καύσωνας έχει δημιουργήσει ευνοϊκές συνθήκες για τις πυρκαγιές, με αποτέλεσμα οι πυροσβέστες να έχουν κληθεί να παρέμβουν σε δύο μέτωπα. Πιο συγκεκριμένα, δύο πυρκαγιές σημειώθηκαν το μεσημέρι της Δευτέρας 2 Αυγούστου, στη Θεσσαλονίκη. Η πρώτη στην Ευπαρπία που τέθηκε υπό έλεγχο και η δεύτερη στη Λητή του Δήμου Ωραιοκάστρου, η οποία βρίσκεται σε εξέλιξη.\nΣτην Ευκαρπία, η πυρκαγιά κατέκαψε απορρίμματα και ξερά χόρτα, συνολικής έκτασης πέντε τετραγωνικών, κοντά στο μνημείο των 14 παλικαριών. Στην επιχείρηση κατάσβεσης συμμετείχαν δύο οχήματα με τέσσερις πυροσβέστες.\nΠώς εξελίσσεται η κατάσταση στη Λητή\nΗ φωτιά στη Λητή, σύμφωνα με ενημέρωση από την πυροσβεστική υπηρεσία, εκδηλώθηκε έξω από στάβλο, πλησίον της εταιρείας Pyramis, και καίει αχυρόμπαλες. Στο σημείο επιχειρούν τέσσερα οχήματα και δέκα πυροσβέστες, ενώ δεν έχει αναφερθεί κάποιος τραυματισμός.\nΝα σημειώσουμε ότι σε εξέλιξη βρίσκονται πυρκαγιές στη Ρόδο, όπου υπάρχουν αναζωπυρώσεις στην πυρκαγιά που καίει από χθες, καθώς και στα Λαγυνά Έβρου.\nΕπόμενο άρθροΘάνος Πετρέλης – Με χειροπέδες ο τραγουδιστής – Τι συνέβη


Οι 3 παράγοντες που μας εθίζουν στα social και πώς μπορούμε να το σταματήσουμε | Jenny.gr\nΟι 3 παράγοντες που μας εθίζουν στα social και πώς μπορούμε να το σταματήσουμε\nΕιδικοί μελέτησαν περίπου 6.000 άτομα για να καταλάβουν τι είναι αυτό που μας κάνει υποσυνείδητα να κλικάρουμε διαρκώς στα μέσα κοινωνικής δικτύωσης, δείχνοντάς μας παράλληλα τρόπους για να το σταματήσουμε.\nΤο να κάνεις ένα μικρό διάλειμμα στη δουλειά για να δεις ένα σύντομο video, δεν φαντάζει μεγάλη υπόθεση. Το πρόβλημα όμως κρύβεται στο ότι από τη στιγμή που θα ξεκινήσεις να δεις ένα, δεν μπορείς να μην πατήσεις και στα υπόλοιπα προτεινόμενα.\nΚάπως έτσι, τα λίγα δευτερόλεπτα που χάνεις από την παραγωγικότητά σου καταλήγουν να σου κλέβουν πολύ περισσότερο χρόνο, χαζεύοντας απλά στο Internet. Για όλο αυτόν τον εθισμό, ποιον μπορούμε στ' αλήθεια να κατηγορήσουμε; Τους αλγόριθμους στα social media ή κάτι άλλο που κρύβεται πίσω από την πιο μεγάλη μας συνήθεια;\nOι σύμβουλοι επιχειρήσεων, Kaitlin Woolley και Marissa Sharif μελέτησαν πρόσφατα τη συμπεριφορά 6.445 χρηστών στα social και αναγνώρισαν τους παρακάτω τρεις βασικούς παράγοντες που μας κάνουν να κολλάμε κυριολεκτικά με video, φωτογραφίες και με όσα συμβαίνουν στο Internet.\nΟι 3 παράγοντες είναι οι εξής:\n1. Ο αριθμός των video\nΑυτός είναι ο πρώτος παράγοντας από τον οποίο εξαρτάται ο εθισμός μας με ό,τι παρουσιάζεται μπροστά στην οθόνη μας. Όπως έδειξε η έρευνα, όσο περισσότερα video βλέπεις, τόσο περισσότερο σου γεννιέται η ανάγκη να θες να δεις περισσότερα.\n«Όσοι είχαν δει 5 video, διαπιστώθηκε ότι ήταν κατά 10% πιο πιθανό να ήθελαν να παρακολουθήσουν ένα extra»\n2. Οι ομοιότητες στη θεματική\nΌσα video είχαν παρόμοια θεματική, διαπιστώθηκε πως ήταν πολύ πιο δύσκολο να μην μπουν οι χρήστες στον πειρασμό να τα παρακολουθήσουν, χάνοντας έτσι κι άλλο εποικοδομητικό χρόνο από τη δουλειά τους.\n3. Ο χρόνος παρακολούθησης\nΟ εθισμός σου επηρεάζεται διαφορετικά από τη συνήθεια του να παρακολουθείς video το ένα μετά το άλλο και διαφορετικά από το να σπας τον χρόνο που αφιερώνεις, κάνοντας παράλληλα και άλλα πράγματα. Σύμφωνα με την έρευνα, «οι συμμετέχοντες που έβλεπαν video ακατάπαυστα, ήταν κατά 22% πιο πιθανό να επιλέξουν να δουν κι άλλα video στη συνέχεια, αφιερώνοντας όλο και περισσότερο χρόνο, συγκριτικά με εκείνους που έβλεπαν video αλλά σταματούσαν για να δουλέψουν».\nΚι αφού έμαθες τους παράγοντες που σε κρατούν διαρκώς πάνω από το κινητό, οι ειδικοί προτείνουν μερικές λύσεις «απεξάρτησης». Όπως υποστηρίζουν, καλό είναι να βάλεις χρονόμετρο. Βάσει αυτού, θα αφιερώνεις ένα λογικό και όχι υπερβολικό χρονικό διάστημα σε όλα όσα θες να δεις στα social.\nΕπίσης, μπορείς να κολλήσεις ένα σημείωμα στην οθόνη του υπολογιστή σου που θα σου υπενθυμίζει ότι πρέπει να κάνεις και άλλα πράγματα πέρα από το να σκρολάρεις δίχως αύριο. Τέλος, καλό είναι να κάνεις ένα reminder στον εαυτό σου για τη διασφάλιση της ψυχικής σου υγείας και αυτή όπως υποστηρίζεται από τους επιστήμονες, διατηρείται σε καλά επίπεδα όσο παίρνεις απόσταση από τα social.


Φλεγμονώδης νόσος του εντέρου: Επηρεάζεται από την καφεΐνη; – Wikihealth.gr\nΦλεγμονώδης νόσος του εντέρου: Επηρεάζεται από την καφεΐνη; | Wikihealth.gr\nΚωνσταντίνα Γ. ΠαύλουΑρθρογράφος υγείας, MSc Φεβρουάριος 15, 2021, 12:56 μμ Φεβρουάριος 18, 2021, 9:18 πμ\nΗ καφεΐνη, ένα διεγερτικό που υπάρχει σε πολλά τρόφιμα και ποτά, επηρεάζει το σώμα με διάφορους τρόπους. Η καφεΐνη υπάρχει στον καφέ, στο τσάι, στην Coca-cola, στη σοκολάτα, αλλά μπορεί να την συναντήσουμε και σε ένα παγωτό με άρωμα καφέ, σε ενεργειακά ποτά και σε μερικά φάρμακα, όπως τα παυσίπονα. Μάλιστα, περίπου το 80% των ενηλίκων στις Ηνωμένες Πολιτείες καταναλώνει καθημερινά καφεΐνη, ενώ σε παγκόσμιο επίπεδο το ποσοστό των ανθρώπων που καταναλώνουν καφεΐνη, φτάνει το 90%. Ωστόσο, τα άτομα με φλεγμονώδη νόσο του εντέρου (IBD), μια χρόνια πεπτική ασθένεια, μπορεί να έχουν επιπρόσθετες επιπτώσεις από την κατανάλωση καφεΐνης όπως θα δούμε πιο κάτω.\nΠώς επιδρά η καφεΐνη στο σώμα; Πώς επηρεάζει τα άτομα με φλεγμονώδη νόσο του εντέρου;\nΟι άνθρωποι στρέφονται συνήθως στην καφεΐνη γιατί αυξάνει την εγρήγορση λόγω της διεγερτικής της επίδρασης. Αυτό σημαίνει ότι θα έχουν καλύτερες επιδόσεις στη δουλειά ή στο σχολείο. Επιπρόσθετα μερικοί την επιλέγουν γιατί τονώνει τον μεταβολισμό τους και μειώνει το άγχος τους. Ωστόσο, η καφεΐνη τείνει να έχει και αρνητικές επιπτώσεις, όπως για παράδειγμα η αλλοίωση της ποιότητας του ύπνου, ο οποίος είναι εξαιρετικά σημαντικός για τα άτομα με φλεγμονώδη νόσο του εντέρου. Τα άτομα λοιπόν αυτά, είναι απαραίτητο να μεριμνούν για την ποιότητα και την ποσότητα του καφέ που καταναλώνουν, ώστε να μειώσουν την πιθανότητα να εμφανίσουν διαταραχές ύπνου.\n1. Πώς δρα η καφεΐνη στο πεπτικό σύστημα;\nΤα τρόφιμα και τα ποτά που περιέχουν καφεΐνη, μπορεί να προκαλέσουν προβλήματα στο γαστρεντερικό σύστημα. Ειδικά ο καφές, ο οποίος περιέχει 80 – 130 mg καφεΐνης, έχει συνδεθεί με τη γαστροοισοφαγική παλινδρόμηση (GERD).\nΜερικοί άνθρωποι πίνουν καφέ το πρωί για να ωθήσουν την κίνηση του εντέρου τους, εφόσον πιστεύεται ότι η καφεΐνη διεγείρει τα έντερα. Ωστόσο, εικάζεται ότι αυτό το αποτέλεσμα οφείλεται σε άλλες χημικές ουσίες που υπάρχουν στον καφέ. Σύμφωνα με αποτελέσματα ερευνών, ο καφές, ακόμη και χωρίς καφεΐνη, μπορεί να διεγείρει τα έντερα. Για τα άτομα με φλεγμονώδη νόσο του εντέρου, η συχνότερη κίνηση του εντέρου μπορεί να προκαλέσει προβλήματα, ειδικά εάν πάσχουν από χρόνια διάρροια.\n2. Κάνει να παίρνουν καφεΐνη τα παιδιά;\nΤα παιδιά με φλεγμονώδη νόσο του εντέρου, διατρέχουν τον κίνδυνο πολλών επιπλοκών, όπως η έλλειψη ορισμένων θρεπτικών συστατικών και ο υποσιτισμός. Ειδικότερα, η καφεΐνη μπορεί να καταστείλει την όρεξη και να αυξήσει την πιθανότητα αυτών των προβλημάτων, κυρίως εάν αντιμετωπίζουν ήδη προβλήματα όρεξης. Τόσο τα παιδιά, όσο και οι ενήλικες με φλεγμονώδη νόσο του εντέρου, οι οποίοι έχουν λιγότερο βάρος από το φυσιολογικό, θα πρέπει να προσέχουν ώστε να μην καταστέλλουν χωρίς λόγο την όρεξη τους, επειδή η καθημερινή πρόσληψη θερμίδων είναι ζωτικής σημασίας για τη διατήρηση του βάρους τους.\n3. Η καφεΐνη προκαλεί αφυδάτωση;\nΗ καφεΐνη είναι διουρητική, αλλά δεν είναι σαφές εάν αυτή της η ιδιότητα μπορεί να οδηγήσει σε αφυδάτωση. Ωστόσο, η απώλεια υγρών μπορεί να προκαλέσει δυσκοιλιότητα, οπότε όποιος τείνει να έχει δυσκοιλιότητα είναι καλό να πίνει άφθονο καθαρό νερό.\n4. Πώς επηρεάζει τον ύπνο η καφεΐνη;\nΗ καφεΐνη δεν αποθηκεύεται στο σώμα και τελικά εκκρίνεται μέσω των ούρων, αλλά μπορεί να συνεχίσει να επιδρά στον οργανισμό για 4-6 ώρες μετά την κατανάλωση της. Ως εκ τούτου, η κατανάλωση καφεΐνης λίγο πριν τον ύπνο, μπορεί να διαταράξει τον ύπνο και να προκαλέσει αυπνία. Υπενθυμίζεται ότι τα άτομα με φλεγμονώδη νόσο του εντέρου έχουν ήδη προβλήματα ύπνου και η κατανάλωση καφεΐνης ενδέχεται να επιδεινώσει την κατάσταση τους.\n5. Η καφεΐνη αλληλοεπιδρά με τα φάρμακα;\nΠολλοί άνθρωποι ξεχνούν ότι η ίδια η καφεΐνη είναι φάρμακο και ως εκ τούτου μπορεί να αλληλεπιδράσει με άλλα συνταγογραφούμενα και μη συνταγογραφούμενα φάρμακα. Μερικά από τα φάρμακα που μπορούν να αλληλοεπιδράσουν με την καφεΐνη είναι τα αντιβιοτικά, τα αντιπηκτικά και οι αναστολείς μονοαμινοξειδάσης (ΜΑΟΙ). Οι ασθενείς με φλεγμονώδη νόσο του εντέρου, επιβάλλεται να συμβουλεύονται τον γιατρό τους για πιθανές αλληλεπιδράσεις.\n6. Η καφεΐνη είναι θέμα συνήθειας;\nΣτην Αμερική, η κατανάλωση καφεΐνης είναι κάτι τελετουργικό. Περίπου οι μισοί Αμερικανοί πίνουν καφέ κάθε πρωί. Η καφεΐνη είναι πικρή και ως εκ τούτου προσθέτουν ζάχαρη και γλυκαντικά, γάλα ακόμη και μέλι. Συνηθίζουν επίσης να πίνουν καφέ ή τσάι μετά το δείπνο μαζί με το επιδόρπιο ή το απόγευμα μετά τη δουλειά για να καταπολεμήσουν την κούραση τους. Οι καπνιστές, συνδέουν το τσιγάρο με τον καφέ και το τσάι. Όλα αυτά έχουν ως αποτέλεσμα οι άνθρωποι να πίνουν περισσοτέρους καφέδες μέσα στη μέρα τους, οπότε ναι, μπορεί κάποιος να πει ότι η καφεΐνη είναι απλά θέμα συνήθειας. Η εξάρτηση ωστόσο από την καφεΐνη, μπορεί να αποτελέσει σοβαρό πρόβλημα και η διακοπή της για κάποιους να είναι εξαιρετικά δύσκολη.\nΟι άνθρωποι δεν δίνουν ιδιαίτερη σημασία στην σωστή ποσότητα καφεΐνης που μπορούν να καταναλώνουν καθημερινά, ωστόσο, σύμφωνα με τους ειδικούς αυτό είναι ένα θέμα που θέλει ιδιαίτερη προσοχή. Τα άτομα με φλεγμονώδη νόσο του εντέρου επωμίζονται τόσο θετικές, όσο και αρνητικές επιπτώσεις από την κατανάλωση καφεΐνης, οπότε προτείνεται να συμβουλεύονται έναν γαστρεντερολόγο για εξατομικευμένες συστάσεις.\nIs Caffeine Bad for People With Inflammatory Bowel Disease? https://www.verywellhealth.com/is-caffeine-bad-for-your-ibd-1942678\nRao SS, Welcher K, Zimmerman B, Stumbo P. https://www.ncbi.nlm.nih.gov/pubmed/9581985\nBoekema PJ, Samsom M, van Berge Henegouwen GP, Smout AJ. https://www.ncbi.nlm.nih.gov/pubmed/10499460\nFDA: Έγκριση νέου φαρμάκου για την ελκώδη κολίτιδα


Αναρτήθηκε από lia στις 12:18 μ.μ. Δεν υπάρχουν σχόλια:\nΈνας Έλληνας,ο Κωνσταντίνος Δασκαλάκης,που σπούδασε στο Εθνικό Μετσόβιο Πολυτεχνείο και σήμερα εργάζεται στο περίφημο ΜΙΤ στον τομέα Πληροφορικής,μιλά για τις δυνατότητες που μας παρέχει το internet αλλά και τους κινδύνους που κρύβει.Μια συνέντευξη απ'τον Ιανουάριο του 2014, με αφορμή μια ομιλία του Κ.Δασκαλάκη στο The Hub Events - Science.\nΟ Έλληνας Αινστάιν από την Κρήτη Κωνσταντίνος Δασκαλάκης\nΚατηγορία ΚΡΗΤΗΤετάρτη, 08 Ιανουαρίου 2014 17:51\nΟ Κωνσταντίνος Δασκαλάκης εμπνέει όλους τους Έλληνες κατακτώντας τον κόσμο της πληροφορικής\nΠόσα γνωρίζει άραγε κανείς για τον Έλληνα Αινστάιν που κατάγεται από την Κρήτη, Κωνσταντίνο Δασκαλάκη;\nO Κωνσταντίνος Δασκαλάκης αφού τέλειωσε με άριστα το Εθνικό Μετσόβιο Πολυτεχνείο, πήγε στην Αμερική για μεταπτυχιακές σπουδές στο Berkley, δούλεψε μόλις 1 χρόνο στην Microsoft και έφυγε για να ακολουθήσει ακαδημαϊκή και ερευνητική καριέρα στο διασημότερο στον τομέα της Πληροφορικής Πανεπιστήμιο, το ΜΙΤ.\nΜε αφορμή την ομιλία που θα κάνει σήμερα ο Κωνσταντίνος Δασκαλάκης στο The Hub Events- Science με τίτλο Από την πληροφορία στην Πληροφορική, έδωσε συνέντευξη, όπου ξεδίπλωσε τις απόψεις του για το μέλλον, αλλά και προσωπικές του σκέψεις.\nΟι ερευνητικές του αναζητήσεις τον έκαναν να αφήσει την Microsoft και να στραφεί στο ΜΙΤ, όπου η ζωή του ως ερευνητής είναι πιο συναρπαστική και έχει την δυνατότητα να συναναστρέφεται με τους πιο ευφυείς ανθρώπους. Για τον Κωνσταντίνο Δασκαλάκη το μέλλον της οικονομίας και της ζωής των ανθρώπων εδρεύει απόλυτα στο "δημοκρατικό" Ίντερνετ, όπου η καινοτομία έχει την δυνατότητα να έρθει από χαμηλά και δεν περιορίζεται. Το θέμα της αποψινής του ομιλίας αφορά τον καταιγισμό των πληροφοριών που δίνει το Ίντερνετ και τις παγκόσμιες αγορές. Σε συνέντευξη του υπογραμμίζει ότι η Ελλάδα έχει ταλέντα και ότι ξεκάθαρα δεν εννοεί αυτά που προβάλλονται τηλεοπτικά.\nΤο ίντερνετ σαφώς αποτελεί την μεγαλύτερη ανακάλυψη του περασμένου αιώνα και ενέχει κινδύνους και εδώ ο Κωνσταντίνος Δασκαλάκης έρχεται να υπογραμμίσει ότι τις λύσεις για να προφυλαχτεί η κοινωνία από αυτούς θα τις δώσει η τεχνολογία, η παιδεία και ο δημόσιος διάλογος.\nΟ Κωνσταντίνος Δασκαλάκης δεν παραλείπει ποτέ να πει ότι του λείπει η ιδιαίτερη πατρίδα του η Κρήτη και εκτός από τα βουνά και την θάλασσα του λείπουν ιδιαίτερα οι άνθρωποι του νησιού. Ευχαριστιέται πολύ να λέει μια συγκεκριμένη μαντινάδα: Η λεβεντιά είναι καημός που όλο αίμα τρέχει, θέε μου και πως την νταγιαντά (=αντέχει) εκείνος που την έχει. Και οι φοιτητές του όμως τον ρωτούν συνέχεια για την ιστορία της χώρας, τα ελληνικά ιδεώδη, την θάλασσα και τον ήλιο.\nΈχει δηλώσει ότι είναι υπηρέτης της επιστήμης, αν και θα ήθελε να κάνει οικογένεια στο μέλλον, ενώ τα παιδιά του μέλλοντος δεν θα χρειάζονται εξοικείωση με αυτό, καθώς όλη τους η ζωή θα ξεκινά από το ίντερνετ.\nΚ.Δ.: "Τα ρούχα μας θα είναι στο Ίντερνετ, η κούπα του καφέ μας θα είναι στο Ίντερνετ, το αυτοκίνητο μας θα είναι στο Ίντερνετ (αν δεν είναι ήδη)"\nΚλείνοντας, οι αγαπημένες του δραστηριότητες όταν δεν διαβάζει μαθηματικά ή πληροφορική είναι η χαλάρωση στο φως του ήλιου με ένα λογοτεχνικό βιβλίο στο χέρι ή ένα αγαπημένο τραγούδι στο αυτί, μια θεατρική παράσταση ένα σαββατόβραδο, μια ταινία, ένας περίπατος στη θάλασσα το ηλιοβασίλεμα, ενώ ο αγαπημένος του ποιητής είναι ο Καβάφης και το αγαπημένο του ποίημα η Σατραπεία, το οποίο κιόλας έχει στην προσωπική του ιστοσελίδα.\nΑναρτήθηκε από lia στις 12:56 μ.μ. Δεν υπάρχουν σχόλια:\nΆχ,αυτό το άπειρο!Κι εκεί που λες ''τώρα θ'αρχίσω να διαβάζω για την πιστοποίηση,βλέπεις αυτό το άρθρο και κολλάς! ''Η απάντηση, λέει, μπορεί να βρεθεί βγαίνοντας έξω από τον συμβατικό μαθηματικό κόσμο και περνώντας σε ένα ανώτερο επίπεδο'',πάντα προκύπτουν ενδιαφέροντα πράγματα όταν βγείς έξω απ'τον συμβατικό κόσμο της όποιας επιστήμης!\nΔΗΜΟΣΙΕΥΣΗ: 13/11/2011, 07:46\nΠΗΓΗ:TO BHMA, New Scientist\nΑναρτήθηκε από lia στις 8:30 π.μ. Δεν υπάρχουν σχόλια:\nΓι'αυτούς που επιμένουν ότι τα Μαθηματικά δεν μας βοηθούν στην καθημερινή μας ζωή!\nΔΗΜΟΣΙΕΥΣΗ: 30/08/2011, 20:33\nΜια εξίσωση αναπτύχθηκε για να προβλέψει τη διάρκεια ζωής των ελαστικών του αυτοκινήτου σας.\nΑυτό σημαίνει ότι αν θέλετε να παρατείνετε τη διάρκεια ζωής των ελαστικών σας θα πρέπει να αποφεύγετε τις ολισθήσεις και τα τετ-α-κε, να μειώσετε την ταχύτητα και να διατηρείτε τα λάστιχα καλά «φουσκωμένα». Για το αν θα πρέπει να αποφεύγετε να παίρνετε ανεπιθύμητους συνεπιβάτες ή να οδηγείτε στον καύσωνα, δεν μπορούμε να δώσουμε συμβουλές...\nΑναρτήθηκε από lia στις 2:03 μ.μ. Δεν υπάρχουν σχόλια:\nΑν και στον κατάλογο υπάρχουν πολλές ελλείψεις,είναι χρήσιμος για όσους αγαπούν το διάβασμα και τη Μαθηματική Λογοτεχνία.\nΑναρτήθηκε από lia στις 10:32 π.μ. Δεν υπάρχουν σχόλια:\n΄΄Ξέρω πώς να κυβερνήσω το Σύμπαν.Γιατί να τρέχω πίσω από ένα εκατομμύριο;΄΄ ΓΚΡΙΓΚΟΡΙ ΠΕΡΕΛΜΑΝ\n¨Ξέρω πώς να κυβερνήσω το Σύμπαν.Γιατί να τρέχω πίσω από ένα εκατομμύριο;¨\nΤάδε έφη Γκριγκόρι Πέρελμαν,για να δώσει λαβή σ'αυτούς που λένε ότι τα Μαθηματικά έλκουν διαταραγμένες προσωπικότητες!Με άλλα λόγια,διάνοια και παράνοια πάνε μαζί!\nΓιατί σ'έναν κόσμο όπου έχουμε θεοποιήσει το χρήμα,πώς να κατανοήσουμε το σκεπτικό του Πέρελμαν;\nΔιαβάστε το άρθρο που δημοσιεύθηκε στο Έθνος:\nΠροσπαθώντας να κατανοήσει πώς ο Χριστός περπάτησε επάνω στο νερό, ο Ρώσος μαθηματικός Γκριγκόρι Πέρελμαν, απέδειξε την εικασία του Πουανκαρέ, ένα από τα πιο πολύπλοκα προβλήματα της μαθηματικής επιστήμης.\n«Θυμάστε τον βιβλικό μύθο ότι ο Χριστός περπατούσε στο νερό. Επρεπε να υπολογίσω την ταχύτητα με την οποία περπατούσε χωρίς να πέφτει μέσα», εξηγεί.\n«Δεδομένου ότι ο μύθος εξακολουθεί να υπάρχει, αυτό σημαίνει ότι δεν έκανα λάθος», συνεχίζει.\nΕπειτα από εβδομάδες αναμονής , ανακοίνωσε ότι αρνείται το βραβείο εξαιτίας «διαφωνίας» του με την μαθηματική κοινότητα.\nΑναρτήθηκε από lia στις 1:30 μ.μ. Δεν υπάρχουν σχόλια:\nFRACTALS and MANDELBROT SET:ένα ενδιαφέρον άρθρο του Χ.Βάρβογλη από το Βήμα κι ένα εντυπωσιακό βίντεο του J.Coulton απ'το youtube.\nΚι ένα βίντεο από το youtube για το το σύνολο Μάντελμπροτ:\nSource:Youtube-Video by Jonathan Coulton.\nΑναρτήθηκε από lia στις 1:23 μ.μ. Δεν υπάρχουν σχόλια:


Αίσχος: Η απόδειξη από φαγάδικο στη Ζάκυνθο που σόκαρε το ίντερνετ! Δείτε πόσο πουλάει το τοστ ο αθεόφοβος! – Kliktv.gr\nHome / Υγεια / Αίσχος: Η απόδειξη από φαγάδικο στη Ζάκυνθο που σόκαρε το ίντερνετ! Δείτε πόσο πουλάει το τοστ ο αθεόφοβος!\nΑίσχος: Η απόδειξη από φαγάδικο στη Ζάκυνθο που σόκαρε το ίντερνετ! Δείτε πόσο πουλάει το τοστ ο αθεόφοβος!\nΟ πελάτης παρήγγειλε και βρέθηκε προ εκπλήξεων. Δείτε την απόδειξη που είδε όταν ζήτησε τον λογαριασμό από σερβιτόρο…\nΌταν ζήτησε το λογαριασμό, διαπίστωσε πως τα δύο τοστ χρεώθηκαν προς 5 ευρώ το καθένα. Στα παράπονα που έκανε, οι υπεύθυνοι του απάντησαν πως αυτή είναι η χρέωση του καταστήματος. Με τον ίδιο να αναγκάζεται να πληρώσει συνολικά 16.50€ και στη συνέχεια να ανεβάζει τη σχετική απόδειξη στο διαδίκτυο. Οι αντιδράσεις των χρηστών ήταν μοιρασμένες. Κάποιοι έκαναν λόγο για αισχροκέρδεια και άλλοι για δικαίωμα του ιδιοκτήτη να πουλάει τα τοστ στην τιμή που επιθυμεί…\nThe post Αίσχος: Η απόδειξη από φαγάδικο στη Ζάκυνθο που σόκαρε το ίντερνετ! Δείτε πόσο πουλάει το τοστ ο αθεόφοβος! appeared first on LINE LIFE.


Οι αυθημερόν επισκέψεις κινούν την τοπική οικονομία στον δήμο Βόλβης - volvipress\n«Πρέπει να καταλάβουμε ότι μιλάμε για μια χαμένη χρονιά, από την οποία θα προσπαθήσουμε να σώσουμε ό,τι είναι δυνατό να σωθεί. Είναι μεγάλο πλήγμα για την τοπική οικονομία η φετινή χρονιά. Έχουμε προς το παρόν ένα ποσοστό τουριστικής κίνησης από το εξωτερικό και κυρίως από τα Βαλκάνια στο 30%. Έχουμε επισκέπτες από τη Θεσσαλονίκη, καθώς και όσους διαθέτουν εξοχικά, Έλληνες και ξένους.\nΕλπίζουμε, παρότι οι κρατήσεις είναι περιορισμένες, να έχουμε καλύτερη εικόνα μετά τις 15 Ιουλίου και κυρίως τον Αύγουστο και το Σεπτέμβριο, αναλόγως και της πορείας του κορωνοϊού.\nΕίμαστε ασφαλής περιοχή, καθώς δεν είχαμε ζητήματα στην υγειονομική κρίση και προβάλλουμε το γεγονός αυτό. Ο κόσμος του τουρισμού όμως είναι κουμπωμένος καθώς δεν ξέρει τι θα συμβεί το επόμενο διάστημα και σε τι μπορεί να ελπίζει, αφού πρέπει να αρχίσει να κινείται το σύστημα των κρατήσεων σε ξενοδοχεία και ενοικιαζόμενα δωμάτια», τόνισε ο κ. Λιάμας.\nTags: Ασπροβάλτα, Δήμος Βόλβης, Λιάμας, Νέα Βρασνά, Σταυρός, Τοπικα Νεα, τουρισμός\nNext Δημήτρης Φραντζής: Όλη η περιοχή έχει υποστεί τεράστια ζημιά (βίντεο)


Ν. Αθανασίου: Γιατί η Περιφέρεια Αττικής επηρεάζει όλη την Ελλάδα! | forkeratea.com\nΧωρισμένοι και με τη βούλα Μπιλ και Μελίντα Γκέιτς\nΚορονοϊός: Το «προφίλ» των νοσηλευόμενων ασθενών στις ΗΠΑ – Νέοι και…\nΝ. Αθανασίου: Γιατί η Περιφέρεια Αττικής επηρεάζει όλη την Ελλάδα!\nΗ Περιφέρεια Αττικής ιστορικά δίνει τον νικητή όλων των εκλογών που έχουν γίνει μετά το 1974. Κανένα κόμμα δεν κυβέρνησε ποτέ τη χώρα, αν δεν ήταν πρώτο στην Αττική. Αυτό ισχύει ιδιαίτερα για τη Β΄ Αθηνών, η οποία επηρεάζει αποφασιστικά το αποτέλεσμα στην Αττική. Ενώ δεν ισχύει το ίδιο, για παράδειγμα, για την Α΄ Αθηνών.\nΓράφει ο Νάσος Αθανασίου*\nΗ νίκη της Ρένας Δούρου προαναγγέλλει τη νίκη του ΣΥΡΙΖΑ στις επόμενες εκλογές όποτε και αν γίνουν. Δεν είναι μόνον το μέγεθος της Περιφέρειας η οποία μπορεί να καλύψει απώλειες σε άλλες μικρότερες Περιφέρειες της Ελλάδας, αλλά κυρίως η επιρροή που ασκεί σε όλη τη χώρα μέσω των ετεροδημοτών οι οποίοι μεταφέρουν το κλίμα της πρωτεύουσας στην επαρχία. Όσοι ζουν στην Αττική είναι από χωριό.\nΗ νίκη της Ρένας Δούρου στον δεύτερο γύρο των περιφερειακών εκλογών στέλνει όμως κι άλλο μήνυμα. Η υποψήφια του ΣΥΡΙΖΑ επικράτησε των ενωμένων δυνάμεων Ν.Δ.-ΠΑΣΟΚ και άλλων μικρότερων συμμαχικών τους κομμάτων (π.χ ο Βασίλης Οικονόμου της ΔΗΜΑΡ υποστήριξε επίσημα τον Γ. Σγουρό κ.λπ.). Επιπλέον ο υποψήφιος της συγκυβέρνησης είχε την υποστήριξη όλων των οργανωμένων συμφερόντων, οικονομικών και πολιτικών, αλλά και των μέσων ενημέρωσης. Δηλαδή η συγκυβέρνηση έδωσε τη μάχη με τους άριστους γι΄ αυτήν όρους, ενώ ο ΣΥΡΙΖΑ όχι μόνον άντεξε αλλά και επικράτησε στην περιφέρεια Αττικής λόγω της νικηφόρας δυναμικής που είχε διαμορφωθεί, κόντρα σε όλες τις προβλέψεις των επαγγελματιών.\nΔεδομένου ότι οι Περιφέρειες εκτελούν όλα τα χρηματοδοτικά και αναπτυξιακά προγράμματα των υπουργείων, η Περιφέρεια Αττικής έχει κεντρικό ρόλο στην υλοποίηση της κυβερνητικής πολιτικής στην πρωτεύουσα, όπου παράγεται πάνω από το 50% του ΑΕΠ της χώρας. Συνεπώς είναι ένα πρώτο «τεστ» της αποτελεσματικής υλοποίησης κυβερνητικών προγραμμάτων της επόμενης κυβέρνησης η οποία θα έχει ως ραχοκοκαλιά τον ΣΥΡΙΖΑ.\nΑυτό το πολιτικό μήνυμα των εκλογών δεν μπορεί να αγνοηθεί από κανέναν. Εντός ή εκτός Ελλάδας.\n* Βουλευτής Αττικής του ΣΥΡΙΖΑ – ΕΚΜ\nΠροηγούμενο άρθροΠανελλήνιες 2014: Τα θέματα και οι απαντήσεις στη Νεοελληνική Γλώσσα\nΕπόμενο άρθροΕργαστήρι Δημιουργικής Γραφής και Έκφρασης για παιδιά & εφήβους\nΠυροσβεστική ΑΘΛΗΤΙΚΑ Κικίλιας νησιά φωτιά στη Βαρυμπόμπη Κίνα Υγεία δημόσιο Ειδήσεις Μητσοτάκης ΠΟΛΙΤΙΚΗ ΑΔΜΗΕ σπιτι Media Βραζιλία Φωτιά Νίκος Χαρδαλιάς Αθλητισμός μάσκα Βαρυμπόμπη Γερμανία Παλλήνη\nΚορονοϊός: Το «προφίλ» των νοσηλευόμενων ασθενών στις ΗΠΑ – Νέοι και ανεμβολίαστοι


Έλλειμμα ψηφιακών «ταλέντων» στην ελληνική αγορά εργασίας - e-theseis.gr\nHome ΕΠΙΚΑΙΡΟΤΗΤΑ Έλλειμμα ψηφιακών «ταλέντων» στην ελληνική αγορά εργασίας\ne-theseis,gr 3:51 μ.μ. ΕΠΙΚΑΙΡΟΤΗΤΑ,\nΣε κυρίαρχη πρόκληση για την αγορά εργασίας στην Κεντρική και Ανατολική Ευρώπη, και στην ελληνική, εξελίσσεται η εύρεση ψηφιακών «ταλέντων», με αποτέλεσμα την αναντιστοιχία μεταξύ προσφοράς και ζήτησης σε επαγγέλματα προτεραιότητας. Αυτή η έλλειψη ψηφιακών ταλέντων διαπιστώνεται σε μια χρονική στιγμή, όπου στην περιοχή -σύμφωνα με το WEF- καταγράφεται εντυπωσιακή ανάπτυξη στην Τεχνολογία Πληροφοριών και Επικοινωνίας (ΤΕΠ) αναλογικά με το ΑΕΠ.\nΣτην Ελλάδα το ποσοστό των αποφοίτων στους τομείς της επιστήμης, της τεχνολογίας, της μηχανικής και των μαθηματικών παραμένει σχετικά υψηλό και αυτό είναι πολλά υποσχόμενο για το ψηφιακό μέλλον της χώρας. Ωστόσο, αυτή τη στιγμή, η Ελλάδα έχει ακόμη το χαμηλότερο ποσοστό ειδικών ΤΠΕ στο εργατικό της δυναμικό (1,2%) στην ΕΕ (Έκθεση Ψηφιακής Προόδου της Ευρώπης, EDPR, 2017). Στον Παγκόσμιο Δείκτη Ανταγωνιστικότητας Ταλέντων για το 2018 η Ελλάδα καταλαμβάνει τη 42η θέση στην «Ανταγωνιστικότητα Ταλέντων» σε σύνολο 119 χωρών. Ωστόσο, ορισμένα επιμέρους στοιχεία έχουν ιδιαίτερο ενδιαφέρον: η Ελλάδα είναι η 1η χώρα στην εισαγωγή μαθητών στην τριτοβάθμια εκπαίδευση, αλλά 97η στην αντιστοιχία του εκπαιδευτικού συστήματος με την οικονομία, 51η στην αντιστοίχιση δεξιοτήτων με την τριτοβάθμια εκπαίδευση και 89η στη «Διά Βίου Μάθηση». Αυτό αντανακλά και την αναντιστοιχία του εκπαιδευτικού συστήματος με την οικονομία. «Η προσέλκυση και η διατήρηση βασικών ψηφιακών ταλέντων μπορεί να διαφοροποιήσει τους νικητές από τους χαμένους του σημερινού επιχειρηματικού κόσμου» σχολιάζει ο διευθύνων σύμβουλος του Ομίλου Adecco Ελλάδας, κ. Κωνσταντίνος Μυλωνάς.


tromaktiko: Απάντηση στο: Σχετικά με τα κλειστά σχολεία...\nΣχετικά με την ανάρτηση http://tro-ma-ktiko.blogspot.com/2010/11/blog-post_9570.html\nθα ήθελα να δώσω μια λύση στον αγαπητό φίλο/φίλη. Βέβαια αυτό μπορείς να το εφαρμόσεις στις επόμενες εκλογές γιατί θέλει προετοιμασία. Λίγες μέρες πριν τις εκλογές λοιπόν θα μαζευτείτε οι γονείς του σχολείου και όσοι επιθυμούν να πάρουν άδεια από την δουλειά τους ή όσοι δεν εργάζονται, θα αναλάβουν την επιμέλεια των παιδιών σας με το αζημίωτο βέβαια.\nΚάθε γονέας θα αναλάβει 22 παιδιά και θα τα μεταφέρει στο σπίτι του με την βοήθεια 2-3 ακόμα γονέων λίγο πριν πάνε στη δουλειά. Κάθε γονέας θα καταβάλλει στον υπεύθυνο προς φύλαξη το ποσό των 2! ευρώ (ασήμαντο) αλλά 2χ22=44ευρώ! Να ένα καλό μεροκάματο. Επίσης το πιό σημαντικό είναι ότι τον γονέα τον γνωρίζετε και δεν πρόκειται να εξαφανιστεί με τα παιδιά σας όπως πολύ σωστά είπατε. Μπορεί ο γονέας να προετοιμαστεί από την προηγούμενη μέρα για το περιεχόμενο του προγράμματος (π.χ διάφορα μαθήματα, παιχνιδάκια για να περάσει η ώρα) και τέλος να σας πει τις εντυπώσεις του και να κάνει έναν απολογισμό και μια αξιολόγηση για το έργο του.\nΗ συγκεκριμένη ιδέα έχει εφαρμοστεί από φίλους με μεγάλη επιτυχία.\nΥ.Γ: Δεν φταίνε οι δάσκαλοι και οι καθηγητές πάντα. Ρωτήστε τους υπεύθυνους του κράτους για την επιλογή αυτή.\nΑπάντηση στον/στην αναγνώστη με τίτλο:Για τα κλειστά σχολεία...\nΦίλε/Φίλη αναγνώστη δεν έχεις ιδέα για το τι γράφεις...και η πλάκα είναι ότι ζητάς και σοβαρή απάντηση!!! Ποιός σου είπε ρε φίλε ότι το λειτούργημα του Εκπαιδευτικού έχει σχέση και αντικείμενο με τη φύλαξη των παιδιών σου; Πού είδες στην Ευρώπη ο Εκπαιδευτικός να παίζει αυτόν τον ρόλο; Για δες λίγο τις αμοιβές και τα ωράρια των Εκπαιδευτικών της Ευρώπης να συγκρίνεις. Σοβαρευτείτε επιτέλους όλοι σας με τους Εκπαιδευτικούς και βγάλτε το κόμπλεξ που έχετε μαζί τους και αν είναι τόσο τεμπέληδες και παίρνουν τόσα χρήματα, γιατί δε γίνατε και εσείς(αν είχατε τα κότσια) ή κάντε τα παιδιά σας. Τέρμα η πλάκα με τα Σχολεία και τους Εκπαιδευτικούς, τέρμα η Απαξίωσή τους.


«ΕΙΝΑΙ ΠΑΓΙΔΑ!» Η ΝΤΟΡΑ βάζει φρένο στην «ποινικοποίηση» κατά του ΣΥΡΙΖΑ... - Press24.gr\nHome Αποκαλύψεις Μπακογιάννη Πολιτική Πρώτη «ΕΙΝΑΙ ΠΑΓΙΔΑ!» Η ΝΤΟΡΑ βάζει φρένο στην «ποινικοποίηση» κατά του ΣΥΡΙΖΑ...\nΑποκαλύψεις Μπακογιάννη Πολιτική Πρώτη\n«ΕΙΝΑΙ ΠΑΓΙΔΑ!» Η ΝΤΟΡΑ βάζει φρένο στην «ποινικοποίηση» κατά του ΣΥΡΙΖΑ...\n6/29/2020 03:59:00 π.μ. 0\nΕναντίον της ποδοσφαιροποίησης της πολιτικής τάχθηκε η βουλευτής της Νέας Δημοκρατίας, Ντόρα Μπακογιάννη, διαμηνύοντας ότι το σημερινό διακύβευμα είναι πολύ μεγαλύτερο από τα κόμματά μας.\n«Το θέμα σήμερα για όλο τον πολιτικό κόσμο της χώρας οφείλει να είναι η αποκατάσταση της εμπιστοσύνης στους δημοκρατικούς θεσμούς και στη δικαιοσύνη» τόνισε, μεταξύ άλλων, σε άρθρο της στην εφημερίδα «Η Καθημερινή».\n«Εάν χειριστούμε τα γεγονότα αυτά με λογική ποδοσφαιροποίησης, μετρώντας δηλαδή τα γκολ που βάλαμε στον ΣΥΡΙΖΑ, θα έχουμε, κατά τη γνώμη μου, υποπέσει σε μικροκομματική παγίδα. Το θέμα είναι πολύ πιο σοβαρό» συνέχισε.\nΕπεσήμανε δε ότι «σήμερα, βιώνουμε μια βαθιά κρίση η οποία αφορά έναν βασικό θεσμικό πυλώνα, τη Δικαιοσύνη».\nΑφήνοντας σαφείς αιχμές εναντίον του ΣΥΡΙΖΑ, υπενθύμισε ότι στο πρόσφατο παρελθόν ζήσαμε μια περίοδο που αντιλήψεις, παντελώς ξεπερασμένες, επικράτησαν στην άσκηση των κυβερνητικών καθηκόντων.\n«Απόψεις του τύπου "πήραμε την κυβέρνηση αλλά όχι την εξουσία" ή "αν δεν μπουν κάποιοι φυλακή θα χάσουμε τις εκλογές" και λογικές του τύπου “πρέπει να διορίσουμε 4.000 δικαστές” εξελήφθησαν τότε από κάποιους, απλώς ως γραφικές. Στο βωμό αυτών των απόψεων σπιλώθηκαν πολιτικοί αντίπαλοι, οργανώθηκαν διώξεις και έγινε προσπάθεια ελέγχου των ΜΜΕ».\nΚαι συνέχισε: «Σήμερα είμαστε μπροστά σε μια μεγάλη πρόκληση: να καταφέρουμε να ξεπεράσουμε τους κομματικούς μας εαυτούς και να σταθούμε στο ύψος της πολιτικής μας ευθύνης».\nΠαράλληλα, η πρώην υπουργός υποστήριξε ότι είναι χρέος όλου του πολιτικού κόσμου να στηρίξει τη Δικαιοσύνη, ως βασικό πυλώνα της λειτουργίας της δημοκρατίας, αλλά και της ανάπτυξης του τόπου.\n«Μια ουσιαστικά ανεξάρτητη Δικαιοσύνη δεν αφορά μόνο στο κύρος του ίδιου του θεσμού, αλλά κυρίως στην ορθή λειτουργία του δημοκρατικού πολιτεύματος. Δεν μπορούμε να μιλάμε για μια σύγχρονη Δημοκρατία αν έχουμε μια δικαιοσύνη η οποία νοσεί» ανέφερε, χαρακτηριστικά, και κατέληξε:\n«Διαφορετικά η χώρα δεν θα καταφέρει να γυρίσει σελίδα. Ούτε θεσμικά, ούτε πολιτικά, ούτε οικονομικά. Η πρόκληση για την κυβέρνηση του Κυριάκου Μητσοτάκη είναι μεγάλη. Τώρα πρέπει να δούμε το δάσος και όχι το δέντρο».\nTags: Αποκαλύψεις Μπακογιάννη Πολιτική Πρώτη